Масиҳийлар кремация қилиниши ёки куйдирилиши мумкинми? Кремация Муқаддас Китобга мувофиқми? | Тадқиқ сони\nАжрашган имондошларимизни қўллаб-қувватлаш. Қандай қилиб?\nТангрингиз Яҳовани севинг\n«Яқинингни ўзингни севгандай сев»\nОдамларнинг заифликларига Яҳова каби қараяпсизми?\nБошқаларга имкониятларини юзага чиқаришга кўмаклашинг\nҚўриқчи минораси (тадқиқ сони) | Июнь 2014\nТИЛИДА ЎҚИШ адангме аймара албан амхар арабча арман африкаанс бенгала бикол бислама болгар валяйта венгер венда вьетнам га ган грек гренланд грузин гуарани гужарати дат деху зулу иврит игбо илоки инглиз индонез исланд испан итальян йоруба каннада каонде каталан квангали кечуа (Анкаш) кечуа (Аякучо) кечуа (Боливия) кечуа (Имбабура) кечуа (Куско) кикуйю килуба кимбунду киньяруанда кирунди конго корейс коса креол (Гаити) крио куаньяма кхмер латиш лингала литва лози лувале луганда лунда луо майя македон малагаси малайя малаялам мальта маратҳ ндебеле ндонга немис непал нзема нидерланд норвег озарбайжон озарбайжон (кирилл ёзувида) оромо осетин отетела пангасинан панжоб папьяменто (Аруба) папьяменто (Кюрасао) поляк португал румин рус самар-лейте санго свати себуан сепеди серб серб (лотин ёзувида) сесото (Лесото) сингал словак словен сранан-тонго суахили суахили (Конго) тагал таити тай тамил тви телугу тиграй тотор тсвана тсонга тумбука турк украин урду фин форс француз хилигайнон хинди хитой (путунхуа, анъанавий) хитой (путунхуа, соддалаштирилган) хорват цоцил чех чилуба читонга чичева чичемба шарқий увеа швед шона эве эстон эфик япон ўзбекча қирғиз қозоқ\nМасиҳийлар кремацияга * рози бўлиши мумкинми?\nМуқаддас Китобда, кремация қилишни тақиқлайдиган ҳеч қандай асос йўқ.\nМуқаддас Китобда баён этилган воқеаларга биноан, ўлган одамларнинг жасади ёки суяклари куйдирилган эди (Ёшуа 7:25; 2 Сол. 34:4, 5). Ўша одамлар дафн этилишга номуносиб бўлгани учун шундай қилинган деб ўйлашимиз мумкин. Лекин кремация доим ҳам бундай маънони англатмайди.\nБуни, шоҳ Шоул ва унинг уч ўғли вафот этганда содир бўлган воқеадан кўришимиз мумкин. Уларнинг тўрталаси ҳам филистлар билан жанг майдонида ҳаётдан кўз юмишган. Шоулнинг ўғилларидан бири Йўнатан, Довуднинг яқин дўсти ва садоқатли тарафдори бўлган. Гиладдаги Ёбошда яшайдиган жасоратли исроилликлар нима юз берганидан хабар топишганида, тўртала жасадни қайтариб келиб, уларни куйдиришган ва суякларини дафн этишган. Кейинчалик, Довуд бу исроилликларни қилган ишлари учун мақтаган (1 Шоҳ. 31:2, 8–13; 2 Шоҳ. 2:4–6).\nМуқаддас Ёзувларга асосланган тирилишга бўлган умид, бу Аллоҳ инсонни ҳаётга қайтариши демакдир. Марҳум кремация қилинадими ёки йўқми, бу Яҳованинг инсонни янги танада ҳаётга қайтариш қобилиятини чегаралаб қўя олмайди. Масалан, учта содиқ иброний йигит шоҳ Навухадназарнинг буйруғи бўйича оловли чуқурликда ўлдирилганда ҳам, Худо уларни тирилтира олмайди деб қўрқишнинг ҳожати йўқ эди (Дон. 3:16–18). Шунингдек бу, нацистларнинг концлагерларида ўлимни қарши олган ва кремация қилинган Яҳованинг садоқатли хизматчиларига ҳам тааллуқли. Худонинг айрим содиқ хизматчилари портлаш натижасида ё бошқа сабабларга кўра, изсиз йўқ бўлиб кетишган. Шундай бўлса-да, уларнинг тирилтирилиши шубҳасиздир (Ваҳ. 20:13).\nЯҳова кимнидир тирилтириши учун унинг жисмоний танаси бўлиши шарт эмас. Буни, Худонинг мойланган масиҳийларни самодаги ҳаётга тирилтиришидан кўриш мумкин. «Руҳ сифатида тирилган» Исо каби, мойланган масиҳийлар ҳам ўша-ўша шахс бўлиб, лекин руҳий танада тирилтирилади. Жисмоний танасининг ҳеч бир қисми улар билан осмонга кетмайди (1 Бутр. 3:18; 1 Кор. 15:42–53; 1 Юҳан. 3:2).\nТирилишга бўлган умидимиз, инсон танаси куйдирилиши ёки куйдирилмаслиги билан эмас, балки Аллоҳ ваъдаларини бажариши учун қудрати ва хоҳиши борлигига ишонч билан боғлиқ (Ҳавор. 24:15). Албатта, Худо ўтмишда мўъжизавий тарзда тирилтиришни қандай амалга оширганини ва буни келажакда қай йўсин бажаришини тўлиқ билмаймиз. Бироқ Яҳовага қатъий таянамиз. У Исони тирилтириб, бунда «амин бўлишимиз» учун замин яратди (Ҳавор. 17:31; Луқо 24:2, 3).\nМасиҳийлар, марҳумларни кўмиш борасида жамият меъёрларини, ҳудудидаги кенг тарқалган фикрни ва давлат қонунларини инобатга олишса яхши бўларди (2 Кор. 6:3, 4). Хуллас, марҳумнинг танаси кремация қилиниш-қилинмаслиги, шахсий ёки оила билан муҳокама қилинадиган масала.\n^ 2- х.б. Жасадни юқори температурали махсус печда куйдириш. Одатда бу, крематория деб номланган жойда қилинади.\nЎқувчиларнинг саволлари— Июнь 2014\nҚЎРИҚЧИ МИНОРАСИ (ТАДҚИҚ СОНИ) Июнь 2014


OzodDayjest, 14 октябр 2016\n21 ноябр 2019, Тошкент вақти: 13:29\nДавлат матбуоти ҳокимларни муаммоларни ҳал қилишда бош вазирдан ўрнак олишга чақирмоқда\nЎзбек расмий матбуотига кўра, маҳаллий давлат ҳокимияти органлари раҳбарлари Бош вазирдан ибрат олиб, фуқаролар муаммоларини ҳал қилишда самарали тизимни йўлга қўйиши лозим. Милиция пиёдаларни йўлда телефон ва планшетлардан фойдаланиш оқибатидан огоҳлантирди. Тиббий ёрдам ходимларининг эътиборсизлиги нохуш оқибатларга олиб келмоқда. Жорий ҳафта матбуот шу каби воқеалар ҳақида ёзди.\nКатта харажат билан тўй қилган оила “кафангадо” бўлди\nБухорода пахта ўғрилиги билан боғлиқ жиноятлар фош этилди. Катта харажат билан тўй қилган оила уйини сотишга мажбур бўлди. Масъуллар истеъмолчиларни сут маҳсулотларини сотиб олишда хушёрликка чақирмоқда.\nМирзиёев виртуал қабулхонага йўлланган мурожаатларни шахсан назорат қилишга ваъда берди\nБош вазир виртуал қабулхонасига йўлланган ҳар бир мурожаат Шавкат Мирзиёев назоратида бўлади. Хориждаги ўзбекистонликлар дунёнинг 44 шаҳрида президент сайловида овоз бериши мумкин. Ўзбекистон Бош прокуратураси вакили молиявий пирамида оқибатлари юзасидан изоҳ берди. Жорий ҳафта матбуот шу каби воқеалар ҳақида хабар берди.\n“Китобларни қароқчилар ҳам хорламаган, биз эса уларга мева ўраб сотяпмиз”\nЎзбекистонда абитуриентларни ўқишга киритиб қўйишни ваъда қилиб, юз минг доллардан кўпроқ пул олган фирибгар ушланди. Сирдарёлик фуқаро газ масаласи 10 йилдан бери ҳал этилмаётганидан арз қилди. Журналист Ўзбекистонда китобларга нисбатан муносабатдан таассуф билдирди.\nМатбуот шарҳи: Милицияга намойишларни тарқатишда рухсат билан қурол қўллашга изн берилди\nЎзбекистон пойтахтида жасадларни таҳқирлаган қотил аёл қўлга олинди. Ўзбекистон ички ишлар ходимларига рухсат этилмаган тинч намойишларни бартараф этишда қурол қўллаш ман этилди. Марғилонда тадбиркорга тегишли бинони қонунга зид равишда бузиб ташлаган ҳокимлик вакили маъмурий жазога тортилди. Жорий ҳафта матбуот шу каби воқеалар ҳақида хабар берди.\nҚадимий қалъадан Хоразм маликалари сурати топилди\nЎзбекистонда хизмат кўрсатган артист Сайёра Юнусова дубляж синхрон таржимага айланиб қолганини билдирди. Қорақалпоғистондаги қадимий қалъадан Хоразм маликалари сурати топилди.\nДепутат: Зўравонлик ва порнографияга оид фильмларни қонун билан тақиқлаш лозим\nЎзбекистонда “ёшлар” ва “ёш оила” тушунчаларига аниқлик киритилди. Парламент депутати маънавиятга таҳдид солувчи киномаҳсулотларни тақиқлаш лозимлигини айтди. Адвокатларга солиқ ва коммунал тўловлар борасида имтиёзлар бериш сўралди. Жорий ҳафта матбуот шу каби воқеалар ҳақида ёзди.\nАрмия ёшидаги ўсмирга “яқинда ўлади” дея ташхис қўйилди\nҚашқадарёда иш ўрни яратишда қўшиб ёзишлар аниқланди. Самарқандда 16 яшар ўсмирга янглиш ташхис қўйган шифокорлар узр сўрашдан бош тортди.“Муштум” Аҳмадбойга ақча берган хонандаларга “мушт туширди”. Жорий ҳафта матбуот шу каби воқеалар ҳақида ёзди.\nСирдарёда чақалоқфурушлик қилган гуруҳ фош этилди. Компьютерхоналар эгаларига нисбатан жазони чораларини кучайтириш сўралмоқда. Тошкентда “Иегова шоҳидлари” мансублари жаримага тортилди.\nОлий Мажлис депутати Бош вазир ўринбосаридан вилоятларда нега шифокорлар етишмаётганини сўради. Навоийлик депутат ўз сўровига вақтида жавоб қайтармаётган мутасаддилардан норози бўлмоқда. Тест синовларидан норози абитуриент судга ҳам мурожаат қилиши мумкин. Жорий ҳафта матбуот шу каби воқеалар ҳақида ёзди.\nБағдодда туя нархида сотилган Хоразм қовуни\n“Инстаграм”даги “нағмаю муқомлар” акс этган суратлар танқид қилинди. Озодбек Назарбеков концертига сохта чипта сотган фирибгарлар ҳали ҳам топилмади. Хоразм қовунлари ўрта асрларда Бағдодда 700 дирҳамдан сотилган.


Кузда тетик юриш учун нималар ейиш керак? | Qalampir.uz\nКузда тетик юриш учун нималар ейиш керак?\nФойдали\t12 Сентябрь 18:08 9816\nКуз фасли кириб келиши, қуёшли кунлар ва кундузги соатларнинг қисқариши билан одамлар кун давомида тетик юриш учун нима қилиш кераклиги ҳақида ўйлай бошлайди. Сиз тоғларни силжитишни хоҳласангиз, кузги мавсумда нималар ейиш кераклигини билишингиз керак.\nҲар қандай офис ходими қаҳванинг иш кучига таъсирини яхши билади. Баъзи тадқиқотлар шуни кўрсатдики, қаҳва бу борада сиз ўйлаганчалик фойдали эмас. Қаҳвадан кўра, кўк ёки қора чой ичиш анча самаралироқ.\nИш кунингизни "узайтириш" учун яна қандай табиий "энергетик"ларни қабул қилиш мумкин? Диетолог-шифокор Елена Соломатина бу борада маслаҳатлар берди.\nФойдали маҳсулотлар орасида у адаптогенларни алоҳида таъкидлади. "Сиз бунинг учун ўсимликли чойлардан фойдаланишингиз мумкин, масалан, женьшень, левзея .Ушбу ўсимликларни чойга қўшиб ичишингиз мумкин. Аммо юқори қон босими ва уйқусизлик муаммоси борларга улар тавсия этилмайди.\nОзиқ-овқатлар таркибида эса оқсил моддаси бўлганлари яхши куч бағишлайди. Кўп емаслик, узоқ юриш ва шу билан бирга мия яхши ишлаши учун сиз тухум истеъмол қилишингиз мумкин," деди Соломатина.\nТаркибида углевод бўлган бўтқалар ҳам яхши ёрдам беради. Бўтқа таркибига С витаминига бой бўлган ёнғоқ ва апельсин, грейпфрут, олма, ананас каби меваларни қўшиб тановул қилишингиз мумкин.\nСоломатинанинг сўзларига кўра, деярли ҳар қандай мева тетик юришингизни таъминлай олади, масалан, қора смородина, клюква, имбир. Аммо шундай мевалар борки, аксинча, зарарли ҳисобланади. Мисол учун, бирон ҳамкасбингиз, ўз дачасидан терган гилосини сизга текинга берса ҳам, асло ея кўрманг. У мелатонин ишлаб чиқарилишини ошириб юборади.\nСабзавотлардан эса таркибида С витамини бўлган қизил қалампир ва тузланган карам еганингиз яхши.\nЭнергиянинг яна бир манбаи - янтарь кислотаси. У ёгурт, кефир, кунгабоқар ёғи, узум каби озиқ-овқат маҳсулотларида учрайди.\n29 Октябрь 19:32 34753\n28 Октябрь 10:06 34236\n29 Октябрь 11:20 33810\n28 Октябрь 10:41 29026\n29 Октябрь 08:40 27457


30 октябрь, 2020, 12:12\nБош мураббий ва бир неча ўйинчилар ҳақида маълумот сир тутиляпти\nЎзбекистон миллий терма жамоасида 72 та учрашув ўтказган Виталий Денисов ёзги трансферлар мавсуми якунланиши арафасида Россия Миллий футбол лигасида иштирок этаётган “Томь” жамоаси таркибига қўшилган эди.\nМусобақада ишончли ўйин намойиш эта олмаётгани ортидан жадвалнинг энг қуйи поғоналарига тушиб қолган томскликлар вазиятни ўнглаш учун жамоага бир неча кучли футболчилар ва янги бош мураббий сифатида Александр Кержаковни таклиф қилган эди.\nШулар қаторида “Томь”га келиб, клуб раҳбарияти билан мавсум охиригача шартнома имзолаган Виталий Денисов асосий таркибдан жой олди. Ҳамюртимиз мусобақа доирасида “Торпедо”, “Акрон”, “Краснодар-2” ва “Балтика”га қарши ўтказилган учрашувларда бошланғич таркибда майдонга тушди.\nБироқ, Миллий футбол лигасининг охирги икки турида “Велес” ва “СКА-Хабаровск” жамоаларига қарши ўтказилган учрашувларда бош мураббий Александр Кержаков ва етакчи ўйинчилар – ҳимоячи Виталий Денисов, дарвозабон Дмитрий Арапов, ярим ҳимоячилар Евгений Баляйкин ва Чиди Оcучукву кўринмай қолди. Охирги ўйинда асосий ҳужумчилардан бири Ричлорд Эннин ҳам йўқ эди.\nКутилмаган бу ҳолат кўпчиликни қизиқтириб қўйди. Муҳим паллада бош мураббий ва асосий таркиб ўйинчиларидан бир нечтаси “йўқолиб” қолди. Жамоа эса, икки ўйинда қимматли беш очкони бой берди. Бу учрашувларда жамоани катта мураббий Владимир Казаков бошқарди.\nИнсайдерлар тарқатаётган хабарларга кўра, жамоа бош мураббийи Александр Кержаков коронавирус юқтириб олган. Сўнгги ўйинларда иштирок этмаган етакчи футболчилар ҳам карантинга олинган бўлиши мумкинлиги тахмин қилинмоқда. “Томь” раҳбарияти бу борада ҳеч қандай расмий маълумот тарқатмаяпти. Бундан ташқари, инсайдерлар тарқатаётган хабарлар тасдиқлангани ҳам, рад этилгани ҳам йўқ. “Томь” вазиятга ойдинлик киритишни истамаяпти. Бу мухлислар норозилигига сабаб бўлмоқда.\nРоссиялик журналистларнинг бош мураббий ва юқорида номи келтирилган футболчиларнинг йўқлиги бўйича аниқ саволига катта мураббий Владимир Казаков мужмал жавоб берди. Унинг айтишича, бош мураббий ўйинларни онлайн тарзда бошқариб бормоқда ва ҳозирча жамоага қўшила олмайди, футболчиларнинг айримлари жароҳат олгани, бошқалари шамоллагани учун учрашувларда оптимал таркибни ўйнатиш имкони бўлмаётган экан.\nХуллас, “Томь”даги вазият мураккаблигича қолмоқда. Биз учун ҳам катта умидлар билан жамоага таклиф этилган Виталий Денисовнинг ҳам нега бирдан “йўқолиб” қолгани қизиқ, албатта. Бу ҳолатга яқин ўртада аниқлик киритилишига умид қиламиз.\nШу ўринда, Виталий Денисов Россия футболида энг кўп совриндор бўлган ўзбекистонлик футболчи эканини эслатиб ўтишни лозим топдик. Тажрибали футбочимиз фаолияти давомида премьер-лигада ЦСКА, “Локомотив”, “Крилья Советов”, “Рубин” каби жамоалар шарафини ҳимоя қилган. “Армиячилар” сафида икки марта мамлакат кубоги соҳиби ва УЕФА кубоги ғолиби бўлган. “Локомотив”да Россия чемпионатининг олтин ва бронза медалларини, икки марта мамлакат кубогини қўлга киритган.


Telegram юлдузига айланган «сирли» ГАИ машинаси ҳақида маълумот берилди - EFFECT.UZ\n. 21:47 | 21.07.2021\nТошкент шаҳрини кезиб юрган “Tracker” махсус хизмати автомобили йўлларда назоратни таъминлашда инсон омилини чеклаш учун мўлжалланганлиги маълум қилинди. Бу ҳақда Effect.uz’га ЙҲХББ матбуот котиби малумот берди.\nМаълум бўлишича, ижтимоий тармоқларда кўплаб муҳокамаларга сабабчи бўлган “Tracker” 01 779 VSC давлат рақам белгили махсус хизмат автомобили йўлларда назоратни таъминлашда инсон омилини чеклаш, фуқаролар билан мулоқотни қисқартириш учун режалаштирилган.\nМазкур мослама қоидабузарлик ҳолатларини қайд этишга мўлжалланган. Ҳозирда синов тариқасида қўлланилиб, тажрибадан ўтказилмоқда. Тажриба якунланиб, мосламадан амалиётда фойдаланиш бошланганда қўшимча маълумот берилиши ҳақида айтилди.\nTeglar:Tracker, ИИББ ЙҲХБ, Ўзбекистон


Рамзон Қодиров: Емельяненко қизига ҳужум қилган қаттиқ ва ошкора жазоланиши керак\n15:42 / 14.10.2016\nРоссия ММА иттифоқи президенти Фёдор Емельяненконинг қизига ҳужум қилган шахсга бериладиган жазо, қатъий, ҳиссиётли ва ошкора бўлиши даркор. Чеченистон раҳбари Рамзон Қодиров Емельяненконинг қизига уюштирилган ҳужум борасида шундай фикрларни билдирган.\n"Бу, жиддий равишда тергов олиб боришни талаб қилувчи, айбдорларни эса, қонун доирасида қаттиқ жазолаш лозим бўлган, кишини ғазаблантирадиган воқеа. Бунда, нафақат, қизни урганлик учун суд қилиш керак, балки миллатлараро фитна қўзиш мақсади учун ҳам маҳкама олдида жавоб бериши лозим", — дейилади Чеченистон ҳукумати сайтида эълон қилинган баёнотда.\nУнинг сўзларига кўра, қизга, унинг кимни қизи эканини билган ҳолда, қасддан ҳужум қилишган.\n"Шунчаки уриш, жисмоний оғриқ етказиш ёки тунаш мақсад қилинганига ишониш қийин. Катта эҳтимол билан кенг жамоатчилик орасида салбий муносабат уйғотиш вазифаси турган", — деб қайд этган Қодиров.\nШу билан бирга, Қодиров ҳужум қилганни "ҳақиқий шайтон", деб, унинг учун "бу дунёда муқаддас нарса йўқ"лигини таъкидлаган.\n"Ушбу муаммо билан нафақат ҳуқуқ-тартибот идоралари, балки кенг жамоатчилик ва жойлардаги маҳаллий ҳукуматлар жиддий шуғулланиши лозим. Акс ҳолда, ҳар бир болага қуролланган қўриқчи қўйишга тўғри келади", — дейилади баёнотда.\nРамзан Қодиров, шунингдек, Емельненконинг қизига тезроқ соғайиб кетишни тилаган.\nАввалроқ, Фёдор Емельяненконинг вояга етмаган қизи, унга ҳужум қилингани оқибатида шифохонага ётқизилгани, 13 октябрда шошилинч Болалар жарроҳлиги ва травматологияси илмий-тадқиқот институти қизга жавоб бергани хабар қилинган эди.


Жозе Моуриньо А Серияда рекорд ўрнатди\n«Рома» бош мураббийи Жозе Муориньо Рим клуби билан А Сериядаги илк ўйинида «Фиорентина»ни мағлуб этди (3:1).\nБу мураббийнинг А Сериядаги 50-ғалабаси бўлди. Жозега бунча ғалабани қўлга киритиш учун 77 та ўйин кифоя қилди ва бу рекорд ҳисобланади. Ҳар бир ғалаба учун 3 очко берилиши бошланган 1994-95 йилги мавсумдан буён ҳеч бир мураббий А Серияда бунчалик тез 50 та ғалабани қўлга киритмаган.\nҚизиғи, Моуриньо 50 та ғалабани АПЛ ва Ла Лигада ҳам энг тез қўлга киритган мураббий ҳисобланади. Унга 50 та ғалабага эришиш учун Англияда 63 та, Испанияда эса 62 та ўйин кифоя қилган.\nМоуриньо А Сериядаги 76 та ўйинини 2008-10 йилларда «Интер» билан ўтказган. У Италиядаги икки мавсумида ҳам «Интер» билан А Серияда ғолиб бўлган, шунингдек, Милан клуби билан бир марта ЕЧЛни ҳам ютган.\nМаълумот учун, Италия А Серияси 1-туридан ўрин олган «Фиорентина»га қарши ўйинда «Рома» сафида ўзбекистонлик Элдор Шомуродов ҳам ҳаракат қилди ва ўз ҳисобига битта ассист ёздириб қўйди.


Салим Мустафоев «Локомотив» ғалабасини мағлубиятга айлантирди\nMarch 12, 2018, 7:02 p.m. 12368\nОсиё чемпионлар лигасининг 4-тури доирасида Тошкентнинг «Локомотив» клуби Қатарнинг «Ад-Дуҳаил» клубини қабул қилди ва ўйиннинг охирги дақиқаларида ўтказилган икки гол туфайли мағлубиятга учради.\nУчрашувнинг 18-дақиқасида меҳмонлар ўйиндаги дастлабки энг хавфли вазиятни юзага келтиришди. Бурчакдан етказиб берилган тўпга Луис Жуниор бош билан зарба берди. Игнатий Нестеров дарвозага кириб кетаётган тўпни катта қийинчилик билан қайтариб қолди. 24-дақиқада Сардор Рашидов «қайчи» услубида зарба беришга уриниб кўрди, лекин тўп дарвозага кирмади.\n35-дақиқага келиб ниҳоят ўйинда ҳисоб очилди. Чап қанотдан Икром Алибоев бошлаган комбинацияни ўнг қанотда Шоаҳмедов ҳужумга қўшилган Шуҳрат Муҳаммадиевга етказиб берди. Ҳақиқий латералларга хос ҳаракат қилган Муҳаммадиев тўпни марказда бўш турган Сардор Рашидовга етказиб берди. Рашидов тўпга тегиниб қўйиш орқали чиройли комбинацияни чиройли гол билан якунлади.\nШундан сўнг тўлиқ устунлик «Локо» тарафига ўтди. Аввалига Санжар Шоаҳмедов қулай имкониятда зарба беришга кечикиб вазиятни кўкка совурган бўлса, 38-дақиқада Икром Алибоевнинг узоқдан берган зарбасини дарвозбон қийинчилик билан қайтарди. 39-дақиқада эса «темирйўлчилар» 100 фоизлик имкониятни кўкка совурди. Икром Алибоевнинг ажойиб пасидан сўнг Марат Бикмаев кучли зарба берди. Дарвозабон тўпни қайтарди. Қайтган тўпга биринчи бўлиб етиб келган Ислом Тўхтахўжаев 1,5-2 метрдан бўш қолган дарвозага гол ура олмади. Биринчи бўлимнинг сўнгида Марат Бикмаевда гол киритиш учун яна қулай имконият бўлганди. Аммо Марат бу вазиятдаан фойдалана олмади. Шу тариқа биринчи бўлимда бир қатор вазиятлар яратилган бўлсада, бош гол киритилмади.\nИккинчи бўлимда устунлик меҳмонлар тарафга кўчди ва улар кўпроқ вазият яратишди. 63-дақиқада Нам Тэ Ҳи 18-20 метрлар масофадан белгиланган жарима зарбасини чиройли амалга оширганди. Бироқ бу сафар ҳам Нестеров узоқ бурчакка кетаётган тўпни қайтариб юборди. 75-дақиқада яна «Дуҳаил» жарима тепиш имкониятига эга бўлди. Бироқ бу сафар жонли деворда турган Олег Зотеевга теккан тўп йўналишини ўзгартирди.\n«Локомотив»да иккинчи бўлимда ягона имконият 81-дақиқада юзага келди. Диёр Туропов чап қанотдан етказиб берилган тўпни қабул қилиб олиб кучсиз зарба берди. Дарвозабон бу тўпни эгаллаб олди.\nМеҳмонларнинг босими сўнгги дақиқаларда иш берди. Захирадан майдонга тушганига бир дақиқа ҳам бўлмаган Салим Мустафоев жарима майдони ичида хатога йўл қўйди ва рақиб футболчисини йиқитди, ҳакам иккиланиб ўтирмасдан пенальти белгилади. Юсуф ал-Арабий вазиятдан унумли фойдаланди. Бу Салимнинг ягона хатоси эмасди. Ҳужумга отланган «Локо» қарши ҳужумни ўтказиб юборди. Яна бир марта Салим Мустафоев тўпни тепиб юбориш ўрнига рақибга топшириб қўйди. Майдон марказидан бир ўзи келган ал-Арабий яна битта гол уриб, жамоасининг иродали ғалабасини таъминлади.\n«Локомотив» — «Ад-Дуҳаил» 1:2 (1:0)\nГол: Сардор Рашидов (35) — Юсуф ал-Арабий (90+1, 90+4).\n«Локомотив»: 1. Игнатий Нестеров, 33. Олег Зотеев, 5. Кахи Махарадзе, 20. Ислом Тўхтахўжаев, 28. Шуҳрат Муҳаммадиев (17. Салим Мустафоев, 88), 22. Санжар Шоаҳмедов (77. Диёрбек Туропов, 79), 7. Садриддин Абдуллаев, 9. Икромжон Алибоев, 27. Сардор Рашидов (6. Нивалдо, 66), 15. Сардор Мирзаев, 10. Марат Бикмаев.\n«Ад-Дуҳаил»: 50. Носир ал-Язидий, 4. Лукас Мендес, 15. Бассам Ҳусҳам, 18. Султон ал-Брак, 2. Муҳаммад Муса (22. Мурод Нажий, 67), 28. Юсуф Мсакни, 12. Карим Будиёф, 6. Даме Траоре, 10. Нам Тэ Ҳи, 8. Луис Жуниор (19. Али Муаз, 81), 9. Юсуф ал-Арабий.\nОгоҳлантиришлар: Муҳаммад Муса (23), Кахи Махарадзе (73), Олег Зотеев (90+1).\n21 Октябрь 1289\n21 Октябрь 8873


Крем ҳақида - Динда саволим бор\nРўйҳатдан ўтган: 30 сен 2017, 20:40\nПост Munazzah » 20 окт 2017, 13:38\nАссалому алайкум «Up-size » номли кўкракни катталаштирадиган крем ҳақида сўрамоқчи эдим, осилган ва кичрайиб кетган коʻкракни шу каби воситалар билан ўз ҳолига қайтаришга шариатда рухсат борми? Тиббиёт тарафидан зарарли эмасми?\nЖавоб: Крем ҳақида\nПост Шифокор » 19 ноя 2017, 23:09\nҚизиғи шундаки, “Ўсимликдан олинган маҳсулот зарарсиз бўлади!” — деган янглиш фикр кўпчиликда мавжуд. Айниқса, кўкрак безларини УЗИ текшируви ва маммолог кўригидан профилактик ўтиш (40 ёшдан сўнг йилига бир марта) ҳеч кимнинг ҳаёлигада келмай қўйиши ачинарли ҳол. Боришади, аммо ҳасталик шаклланиб, ўсмалар безовта қила бошлаганида! Минг афсус!..\nМавзу - Крем ҳақида


Исроиллик камсуқум қиз қандай қилиб Голливудни забт этди? - Zamin.uz\n23:56 / 12.01.2021\nИсроиллик камсуқум қиз қандай қилиб Голливудни забт этди?\nФото: Getty Images[/sup]\nИсроиллик Галь Гадот ижро маҳорати ҳамда ўзига яраша гўзаллиги билан киносаноатда ўз ўрнини топган актрисалардан бири ҳисобланади. «Мўъжизакор аёл» фильмининг бош қаҳрамони ижрочиси ҳақидаги маълумотларни эътиборингизга ҳавола этамиз.\nБолалигида телевизор кўришга вақти бўлмаган Гадот\n«Моссад»да собиқ агент, «Форсаж»да Жизель Яшар сингари қаҳрамонларни гавдалантирган актрисанинг онаси гимнастика бўйича ўқитувчи экани унинг турмуш тарзига таъсир этмай қолмаган. Телевизор нималигини билмаган Галь баскетбол, волейбол ва теннис билан шуғулланган. Бу унинг феъл-атворида ҳам ўз аксини кўрсатган, жисмоний машқлар давомида ҳовуридан чиққан қиз, оғир-босиқ ҳамда бор диққатини ўқишга қаратиб катта бўлган. 12 ёшида рақс тўгарагига қатнаган актриса ўз болалигини идеал ўтган деб ҳисоблайди ва қизларига ҳам шундай тарбия беришни режалаштиради.\n18 ёшида «Исроил гўзали» деб топилган Галь ҳеч қачон ўзини ҳурлиқо деб ҳисобламаган. У Эквадорда бўлиб ўтаётган «Коинот гўзали» танловига юборилганда ютқазиш учун ҳамма нарсани қилганини таъкидлаган. Керакли кийим-кечагини олиб келмаган, арзимаган нарсага ғалаён кўтарган Галь ҳайъат аъзоларида ижобий таассурот қолдирмаган ва натижада, ўзи хоҳлагандек, финалда иштирок этадиганлар сирасидан ўрин олмаган.\nАрмияда хизмат қилган сарвқомат[/b]\nГўзаллик ва эътироф ўз йўлига, Исроилда нафақат эркаклар, балки аёллар ҳам ҳарбий хизмат ўташи керак. Армия уни «Аскар Жейн» қилиб қўймаган бўлса ҳам, ҳарбий ва спорт тайёргарлиги борлиги, шунингдек, қурол ишлата олиши келажакда суперқаҳрамонлар ролини гавдалантиришига ёрдам берган. У ҳарбий хизмат ҳақида гап кетганда жанг қилмагани, турли операцияларда иштирок этмагани ва одам ўлдирмагани, шунчаки, спортзалда инструктор бўлганини таъкидлайди. Шунга қарамай, айнан армия ундаги ички тартиб-интизомни шаклланиши ва нима бўлишидан қатъи назар, ҳақиқатни қабул қилиш ва қаноат қилишга ўргатганини тан олади.\n[b]Хоҳламаган жараёни келажакдаги режаларини белгилаб берган қиз\n«Раҳмдиллик кванти» фильмида суратга тушмаганига қарамай, айнан мазкур лойиҳа у иштирок этган биринчи синов бўлган. Кастинг раҳбари Галнинг суратини кўриб, уни синовга таклиф қилган. Ҳуқуқ мактабида таълим олаётган бир вақтда унга телефон қилиб суратга олиш майдончасига етиб келиши сўралган. Дарсдан чиқа олмаслигини баҳона қилганида, ҳеч бўлмаса ҳурмат юзасидан ташриф буюриши кераклиги айтилган. Боришга мажбур бўлган Галь режиссёрга актриса эмаслиги, лойиҳа кастингида иштирок этишни режалаштирмагани ва ҳатто сценарийни очиб ҳам қарамаганини тушунтирган. Роль унга насиб қилмаганига қарамай, кастинг жараёни кинони адвокатликдан қизиқ эканини тушуниб етишига сабаб бўлган.\nШундан бир ой ўтиб Исроилда суратга олинган сериалда роль ижро қилган. Яна икки ойдан кейин «Форсаж 4» фильми ижодкорларидан таклиф келиб тушган. Ҳаммаси бўлиб актриса франшизанинг 4 қисмида роль ижро қилишга муваффақ бўлган (аммо «Форсаж 7»да унинг қаҳрамони ижросидаги саҳна кесиб ташланган). Ўзини максимализм тарафдори деб ҳисоблайдиган актриса дублёр ёрдамидан фойдаланишни истамайди. У кадрда ҳаммаси мукаммал бўлишини ва мотоциклдан машинага сакрагандаги ҳисни каскадёр эмас, ўзи ҳис қилиб кўришни хоҳлашини айтади.\n[sup]Фото: Getty Images\nЖанговар фильмларда суратга тушиш ва трюкларни бажариш учун қаттиқ тайёргарлик кўради. Масалан, «Мўъжизакор аёл»да суратга тушиш учун 5-6 ой аввал тренировка қилишни бошлаган. Кунига икки соатдан кикбокс, жиу-житсу, қиличбозлик ҳамда қўл жанги, шунингдек, кардиомашқлар билан шуғулланган. Бундан ташқари, мева, сабзавот ва таркибида клетчатка кўп бўлган маҳсулотлардан иборат махсус парҳезга ҳам амал қилган.\nФото: Instagram / Галь Гадот\nҲеч нимадан нолимайди\nНафақат жисмонан, балки руҳан ҳам кучли бўлган Гадот эътироз билдирадиганлардан эмас. «Бетмен Суперменга қарши» фильмининг суратга олиш жараёнидан аввал унинг роли учун тикилган костюмни кийиб кўриш учун Мичиганга учишига тўғри келган. Либос ҳаддан ортиқ бўлганига қарамай Гадот лом-лим демаган. Кейин қайта тикилганига қарамай, унда совуқ ҳароратда суратга тушишни ўзи бўлмаган.\nКучли аёлларни қўллаб-қувватлайди\nЭркаклар йўқ оролда вояга етган ва бизнинг оламга келганида ҳам инсонларни жинси эмас яхши ёмонлигига қараб ажратган «Мўъжизакор аёл» қаҳрамони феминизмнинг тимсоли. Бундай қаҳрамонни гавдалантириш катта масъулият эканини яхши тушунган Гадот, ушбу образни ижро қилишда ўзи билган кучли аёллар, хусусан, онасидан илҳомланганини маълум қилган.\nҲаётидаги асосий ролни оналик деб билади\nБизнесмен Ярон Версано билан турмуш қурган Гадот учун 8 қизларининг қизиқишлари биринчи ўринда. У тинимсиз фильмларда суратга тушиб, фарзандларини бағрига босиш учун деярли вақт топа олмасликдан кўра битта, аммо кўришга арзигулик фильмда роль ижро қилиб ўзини оиласига бағишлашни маъқул билади. Жаҳонга машҳурлиги ва Голливудда унга талаб юқори эканига қарамай, Галь бугунги кунда Исроилда оиласи билан бирга яшайди.\n[media=https://www.instagram.com/p/B8kNNd_BhcO/?utm_source=ig_embed] “Замин” янгиликларини “Twitter”да кузатиб боринг\n30-11-2020, 20:00, Дунё\n2019 йил кимлар энг мафтункор аёллар деб эътироф этилганига қизиқяпсизми?\n2-11-2019, 22:57, Дунё\nДунёга энг машҳур "Форсаж 9" ва "Форсаж 10" фильмлари қачон эфирга узатилишидан бохабармисиз?\n29-10-2019, 22:20, Дунё\nГерманиялик "Коинот гўзали 2017" ғолибаси 19 ёшида вафот этди\n9-03-2019, 12:57, Дунё\nИсроил ҳарбийлари Ливан билан чегарада жангариларнинг ерости йўлини топишди\n16-12-2018, 14:13, Дунё\n22-11-2015, 11:16, Дунё


Ёмғир томчилашни бошлади... Менинг “ёмғир”им ҳам ёғай-ёғай деб турибди қароқларимда. Ўйловлардан бўғзимга аччиқ бир нарса тиқилиб, юрагимда қайнаб ётган вулқон отилиб кетди...\nДардга чўмиб турган инсоннинг қайғуларини она табиат олади, дейишади: осмоннинг узоқ нуқталарига ёки борлиққа термулиб турсанг, бироз енгиллик ҳис қиласан. Шу мақсад-ла деразадан қараб турганимда, тўсатдан биринчи қаватдаги қўшнимизникида ишлаётган иккита устага кўзим тушди: шу совуқ ҳавода, яна ёмғир остида футболкачанг, оёқяланг лойга беланиб ишлаяпти. Адашмасам, томорқага тўкилган тупроқни белкурак билан яйратиб, ерни текислашяпти. У тупроқ ҳам ивиб, бир қисми лойга айланиб улгурган. Бир раҳмим келиб, бир ажабланиб кузатиб турдим. Шундай бўлса ҳам юзларида норозилик ёки ҳафалик аломатларини кўринмадим – яна ажабланаман... Биттаси ёмғир сирпанчиқ қилган лойга тойиб, йиқилиб тушди. Усти баттар лой бўлди. Ўрнидан туриб яна ишлашда давом этди…\nБиласизми, бу борлиқнинг манга айтмоқчи бўлган гапи, ибратидир балки. Ҳар ҳолда, ман буни шундай қабул қилдим:\nКимлар учундир бўлган улкан қийинчиликлар яна кимлар учундир арзимас нарса. Кимлардир иссиқ уйгинада ишлаб ўтириб, деразадан ёмғирни томоша қилиб йиғлайди, кимлардир ташқарида ёмғирда лойга беланиб, йиқилиб-туриб, шукр қилиб ишлайди. Чунки, “ҳақиқий изтиробни тотган одам салгина эсган эпкинга ҳам тебранавермайди”.\nНолишлар бахтни ҳис этишга тўсқинлик қилади. Шукрона ила яшай олган инсон – бахтли инсон. Бизнинг бугунимиз ва келажагимиз ўзимизга ва атрофга бўлган МУНОСАБАТИМИЗ асосига барпо этилган ва этилади. Биз инсонларга оқибатимизни танлаш имкони берилган. Акс ҳолда, онг, ақл берилмаган бўларди балки.\nШунга ўхшаш воқеалар ҳаётимизда, теварак-атрофимизда жуда кўплаб – сон мингта учрайди ва яна айнан биз ҳаёт машаққатлари билан рўбарў бўлган дамларда учрайди. Лекин биз ҳар доим ҳам диққатли бўлавермаймиз, борлиқнинг ибратини, айтмоқчи бўлган гапини баъзан англаймиз, баъзида эса йўқ. Кўплаб маротаба шунга амин бўлдимки, барча ечимларни, ҳатто маслаҳатлару тавсияларни табиатдан олиш мумкин. У шунчалик бойки, унда нафақат моддий бойликлар, балки маънавий бойликлар ҳам бисёр ва бу тортиқ неъматини қабул қилишга тайёр барча инсонларга етади.\nАвтор: Gulruxsor Amir на 09:34\nErkinjon Gaybullaev 23 октября 2014 г., 07:32\nmenga juda ham yoqdi


«Ўзкимёсаноат» акциядорлик жамияти бошқаруви раиси Жўрабек Мирзамаҳмудов президентга соҳа бўйича қилган тақдимотига оид маълумотлар берди. Унда кимё саноатининг яқин истиқболлари ҳақида сўз борди.\n«Бугунги тақдимотимиз соҳамиз бўйича январ ойида бўлиб ўтган йиғилиш натижалари ва режалар ижроси бўйича бўлди. Давлат раҳбарига табиий ресурсларни чуқур қайта ишлаш, кимёсаноатни кластер усулида ривожлантириш, ўқув-илмий шароитларни яхшилаш бўйича режаларимизни тақдим этдик.\nЯқин 2 ой ичида 7 та янги лойиҳамиз ишга тушиши лозим ва уларнинг қиймати 1,5 млрд долларни ташкил қилади. Бу лойиҳалар келажакда йилига 750 млн долларлик импорт ўрнини босиш билан бирга 382 млн доллар миқдорида маҳсулотни экспортга чиқариш имконини беради. Умуман, 4 млрд долларлик янги лойиҳаларимиз орқали 3 430 та янги иш ўрни яратиш режа қилинган.\n39 та лойиҳалар амалга ошиши 1,1 млрд/куб табиий газни қайта ишлаш имконини беради. Агар биз шу миқдордаги газни хомашё сифатида экспорт қилсак, 160 млн долларга эга бўламиз. Қайта ишлаш орқали эса худди шу маҳсулотни 2,1 млрд долларга сотиш мумкин. Бу лойиҳаларнинг деярли 90 фоизи хусусий инвестициялар ёки давлат-хусусий шерикчилик асосида амалга оширилади», деб Жўрабек Мирзамаҳмудовнинг сўзларини келтирмоқда тақдимотда иштирок этган Kun.uz мухбири.\nМаълум қилинишича, айни пайтда умумий қиймати 2 миллиард 600 миллион доллардан зиёд бўлган 18 та лойиҳанинг техник-иқтисодий асослари ишлаб чиқилмоқда. Умумий ҳисобда, бу йилги ва истиқболдаги барча лойиҳалар натижасида 3 миллиард долларлик маҳсулот ишлаб чиқариш қуввати яратилади, тармоқнинг экспорт салоҳияти 1 миллиард 300 миллион долларга етади. Янги корхоналарда 3 минг 500 га яқин иш ўрни яратилади.\nЯна бир муҳим жиҳати шуки, ушбу корхоналар фаолияти йўлга қўйилганидан сўнг табиий газни чуқур қайта ишлаб олинадиган янги маҳсулотлар қиймати 2 миллиард 100 миллион доллардан ошади. Яъни, қўшилган қиймат 14 баробар кўпаяди.\nКимёвий хомашё ва ярим тайёр маҳсулотлар негизида талаб юқори бўлган товарлар ишлаб чиқариш қувватларини яратиш мақсадида «Навоийазот» ва «Фарғонаазот» акциядорлик жамиятларида ҳамда Қорақалпоғистон Республикасида 3 та йирик технологик кластерни барпо этиш режалаштирилган.\nХусусан, «Навоийазот»да умумий қиймати 2 миллиард 600 миллион долларлик 16 та лойиҳа, «Фарғонаазот»да жами 334 миллион долларлик 4 та лойиҳа, Қорақалпоғистон Республикасида салкам 687 миллион долларлик 3 та лойиҳа амалга оширилади.


ХМТ: 2019 йилги пахта теримида мажбурий меҳнат мунтазам кузатилмаган\n21:24 / 05.02.2020\n2019 йилги пахта терими даврида Ўзбекистонда мажбурий ҳолатлари қайд этилган, аммо бу мунтазамлик касб этмаган. Вояга етмаган болаларнинг пахта териши билан боғлиқ ҳолатлар саноқли бўлган. Умуман, мажбуран пахта теришга жалб қилиш 2018 йилга нисбатан 40 фоизга пасайган.\nФото : KUN.UZ\nХалқаро Меҳнат ташкилотининг 2019 йил якунларига биноан ҳисоботида қайд этилишича, «мактаб ўқувчилари ва талабалар пахта теримига сафарбар қилинмаган, бироқ болалар меҳнатининг чекланган ҳолатлари ҳали ҳам рўй бермоқда. 2019 йилги пахта теримида мунтазам равишда мажбурий меҳнат содир бўлмаган». Бу ҳақда 5 февраль куни «Ислоҳотларни қўллаб-қувватлашда муносиб меҳнат» мавзусидаги давра суҳбатида сўз борди, деб хабар қилмоқда Kun.uz мухбири.\nХМТнинг Ўзбекистондаги бош маслаҳатчиси Йонас Аструп ташкилот ҳисоботини эълон қилар экан, «2019 йилги пахта терими даврида мунтазам равишда мажбурий меҳнат содир бўлмагани, ислоҳотлар эса, босқичма-босқич давом этаётгани»ни билдирди. Шунга қарамай, «маҳаллий даражада ижрога боғлиқ муаммолар ҳамон мавжуд».\n«2019 йилда пахта теришга мажбур қилинганлар сони камайган, аммо анчагина мажбурий меҳнат ҳолатлари кузатилган. 1,75 млн киши (меҳнатга лаёқатли аҳолининг 12,5 фоизи пахта теримида иштирок этган бўлса, уларнинг аксарияти ихтиёрий равишда теримда қатнашган. Шунинг баробарида 102 мингга яқин киши, (5,9) мажбурлашнинг шаклларидан бирига дуч келган. Бу 2019 йилда мажбурланган теримчилар сони 2018 йилга нисбатан 40 фоизга камайганлигини англатади».\nУмуман олганда, пахта теримига жалб қилинган шахсларнинг умумий сони ҳам қисқаришда давом этган, бу, асосан, пахта етиштиришнинг қисқартирилиши ва аста-секин механизациянинг жорий қилиниши натижасидир.\nҲисоботга кўра, мажбурий меҳнатни қисқартириш суръати ўтган йилларга нисбатан бироз секинлашган. Бундай «ҳолат» янги меъёрий ҳужжатлар қабул қилингач, улар амалиётга жорий қилинганидан кўп ўтмай сезиларли таъсир кўрсатгани билан изоҳланади. Мажбурий меҳнатдан фойдаланишнинг давом этиши «қамраб олиш қийин бўлган ҳудудлар»га хос ёки ўзгариши қийинроқ бўлган баъзи амалиётлар билан боғлиқ бўлиши мумкин.\nШу билан бирга, Халқаро Меҳнат ташкилоти 2020 йилда мажбурий меҳнатга барҳам бериш борасида ўз таклифларини ҳам ҳукуматга тақдим этган. Унга биноан, Ўзбекистон ҳукумати 2020 йилда мажбурий меҳнатга барҳам бериш мақсадига тўлиқ эришиш ҳамда пахтачиликда ва ривожланаётган тўқимачилик ва тикувчилик соҳаларида меҳнатга оид асосий тамойиллар ва ҳуқуқларини илгари суриш бўйича саъй-ҳаракатларини кучайтириши керак.\nҲукумат томонидан жорий этилаётган ислоҳотлар мажбурий меҳнат билан боғлиқ хатарларни бартараф этиш ва шу билан бирга зарур бандлик учун имкониятларни яратиш имкониятларига эга. Иқтисодий ўсиш таълим, соғлиқни сақлаш, инфратузилма ва бошқа соҳаларда келгусидаги ислоҳотларни амалга оширишга имкон беради.\nБундан ташқари, халқаро ташкилот жаҳон ҳамжамиятига Ўзбекистондаги ислоҳотларни қўллаб-қувватлаш борасида ўз тавсияларини берди.\nҲисоботда таъкидланишича, «савдо ва инвестиция соҳасидаги масъулиятли халқаро инвесторларнинг қарорлари марказий режалаштирилган иқтисодиёт меросининг янада барҳам берилиши учун фойда келтириши мумкин. Шунингдек, улар халқаро меҳнат стандартларига риоя қилинишига ижобий таъсир кўрсатиши мумкин. Бундан ташқари, агар тўқимачилик ва тикувчилик саноатида ҳамда иқтисодиётнинг бошқа қисмларида тўлиқ вақтли муносиб иш ўринлари кўпайса, бу кўпинча адолатсиз ёллаш амалиётига манба бўлувчи мавсумий меҳнатга талабни қисқартириши мумкин».\nХМТ, шунингдек, қишлоқ хўжалигидаги ислоҳотларнинг мажбурий меҳнатга барҳам беришдаги таъсирига доир хулосаларини ҳам тақдим этди.\nХусусан, экинларни диверсификация қилиш ва пахта етиштиришни камайтиришга қаратилган қишлоқ хўжалигидаги ислоҳотлар мажбурий меҳнатни қисқартиришга ижобий таъсир кўрсатмоқда. 2018 - 2019 йилларда пахта хом ашёсининг камроқ етиштирилиши ва механизациянинг босқичма-босқич жорий этилиши ихтиёрий ва мажбурий теримчилар умумий сонининг сезиларли даражада қисқаришига олиб келди.\nБунинг натижасида, мажбурий ишчиларнинг улуши пахта теримчиларининг умумий сонига нисбатан тезроқ камайишига олиб келган.\n10:25 / 13.11.2020\nТиббиёт ходимларини хизмат мажбурияти бўлмаган ишларга жалб қилиш тақиқланди\n09:21 / 31.10.2020\n08:28 / 16.09.2020\nЎзбекистон учун мажбурий меҳнат тўғрисидаги конвенция баённомаси кучга киради\n23:18 / 05.09.2020\nВазир ўринбосари пахта теримига фуқароларни мажбурий жалб қилиш, тақиқланган болалар меҳнати ва теримчилар хавфсизлиги ҳақида


ёхуд Туркияда эрга тегиб олаётган ўзбек аёллари ҳақида\n35 ёшли Муслима Туркияга ишлагани бораётганида турмушга чиқишни орзу қилмаганди. Аввалига кичикроқ кафеда идиш-товоқ ювувчи бўлиб ишга жойлашди. Кейинроқ таниш-билишлари орқали кекса бир кампирга қаровчи бўлиб ёлланди. Унинг эпчиллиги, меҳрибонлиги, озодалиги кампирга ҳам, унинг ўғлига ҳам маъқул келди. 65 ёшли ўғил Муслимани никоҳига олди…\nМуслима Ўзбекистонда қолган онаси ва 2 фарзанди учун ҳар ой 500 доллардан пул жўнатиб туради. Онаси қизининг Туркияда турмушга чиққанини билади, аммо ҳали невараларига айтмаган.\n-Қизим эри билан расман ажрашмаган, лекин бирга яшашмайди. Эри болаларидан умуман хабар олмайди. Шунинг учун Муслима 2 болани боқишга жуда қийналди, – дейди онаси. – Бу ерда ошхоналарда 15 минг сўм пул учун идиш-товоқ ювиб юрди. Бу пул нимагаям етарди. Мен уни ҳеч қачон айбламайман. Турмушга чиқиб, қийинчилик кўрмай яшаяпти, болаларини ҳам ташлаб қўйгани йўқ. Қаерда бўлсаям тинч бўлса бўлди-да.\nТуркияга савдо-сотиқ қилиш учун ёки ишлагани борадиган қиз-жувонлар кўп. Аввалига уларнинг барчаси ҳам ҳалол меҳнат қилиб даромад топиш, оиласини моддий таъминлаш мақсадида йўлга отланади. Иши юришиб, ўз бизнесини яхши йўлга қўйиб олган аёллар ҳам талайгина. Аммо Туркияга боргач, аксарият қиз-жувонларнинг ҳеч қанча вақт ўтмай турмушга чиқиб олаётган ҳолатлари ҳам кўпаймоқда.\nБоши очиқ аёлларнинг, ёш-ёш қизларнинг туркларга маҳрам бўлаётгани ҳам майли, бироқ кейинги пайтларда Туркияда эрга тегиб олаётган айримларнинг боши очиқ эмас, яъни кимнингдир жуфти ҳалоли.\n-Қўшнимиз Дилнура эри билан бирга ишлагани Туркияга кетган эди,- дейди Андижон шаҳрида яшовчи фуқаро. – Эрининг у ерда ишлари юришмай Россияга ўтиб кетибди. Жувон эса иш жойидан кетишни хоҳламабди. Эри билан қўнғироқлашиб турган Дилнура кунларнинг бирида бир туркка турмушга чиққанини ва энди қайтиб бормаслигини маълум қилибди. Мана сизга хотинини ўзга давлатда ёлғиз ташлаб кетишнинг оқибати.\n-Маҳалламизда 3 болали бир отинча бўларди, – дейди яна бир фуқаро. – Қиз-жувонлар уни Қуръон илмидан хабари бор, маърифатли аёл, деб ҳурмат қилишарди, айрим масалаларда ундан маслаҳат ҳам сўрашарди. Фарзандлари катта бўлиб қоляпти, эрига эса иш йўқ. Жувон ишлагани Туркияга кетди. Орадан ҳеч қанча вақт ўтмай, эрига телефон қилиб талоғини сўрабди. Айтишича, ўша ерда ўз бахтини, уни қадрлайдиган инсонини топган эмиш. Буни эшитган эр дарғазаб бўлди, аммо нима ҳам қила оларди, хотин узоқда, учта норасида билан бева эркак бўлиб қолаверди.\nМоддий етишмовчилик ёки сериаллар таъсири…\nРўзғори ҳаминқадар бўлиб, ишсиз эрнинг дийдиёларидан тўйган, рўзғор юки бир ўзининг бўйнига қолиб кетган аёлларнинг аксарияти Туркиядаги ўзбек келинларининг тарафини оляптилар.\n“Тўғрида, бир сўм пул топмайдиган, рўзғорни таъминламайдиган надомат эрни бошига урадими? Турк сериалларидаги каби ҳар икки гапининг бирида “азизам”, “ҳаётим”лаб турадиган, эрталаб туришига нонушта тайёрлаб, ётоғига олиб келадиган эркак қайси хотин кишига ёқмайди дейсиз?”, дейдиганлар ҳам топиляпти.\nНима, кейинги пайтларда экранларимиздан тушмаётган турк сериалларининг таъсирими бу? Ёки турк эркаклари қандай бўларкин, ростдан ҳам шунчалар оилапарвармикин, деб ўзларида синаб кўришга бўлган иштиёқми? Ёки оиласидаги моддий қийинчиликни осонгина, “нотаниш шаҳарда ким билиб ўтирибди”, дея пул ишлаб олиш мақсадида қилинган ҳаракатми?\n-Иккинчи жаҳон уруши пайтида не-не ўзбек аёллари ёш-ёш бева қолган. Эридан “қора хат” келган бўлса-да, умид билан жуфти ҳалолларини кутган, – дейди ўзини Сорахон ая деб таништирган кекса онахон. – Бир этак болани ҳам ота, ҳам она бўлиб катта қилганлар. Лекин ўз ор-номусини сотмаганлар, кўз очиб кўрган жуфтининг тўшагига ўзгани қадам бостирмаганлар, эрини кутиб дунёдан тоқ ўтганлар. Энди-чи? Мен бунинг сабаби моддий қийинчиликда, демаган бўлардим. Шунчаки айрим аёлларимизда аввалги шарқона иффат, ор-номус ва ирода йўқолган, холос.\nИшсизликми ёки билимсизлик?..\nХорижга ишлагани кетаётган аёлларнинг аксарияти ишсиз, касб-ҳунарсиз, бирон малакага эга эмас. Улар ўзларини у ёқда “қора иш” кутиб турганини яхши билишади. Чунки дипломли, юқори малакали яхши мутахассисларга ҳамма давлатда ҳам талаб катта. Чет давлатларда ҳам яхши иш ўринлари ўз фуқароларидан ортмайди. Меҳнат муҳожирлари эса маҳаллий аҳоли менсимайдиган, маоши ҳам уларникидан анча паст бўлган ишга кўниб ишлашга мажбур. Табиийки, ўша ойлик маошни оқлаш учун не-не қийинчиликларга чидашга, керак бўлса, аёллик иффатини сотишга ҳам тўғри келади.\n-Ривожланган давлатларда қора иш, дейлик, кўча тозаловчилар, фаррошлар меҳнатига ҳам яхшигина маош тўланади, – дейди Андижон шаҳрида яшовчи С.М. – Ҳарқалай, бой яшамаса-да, ҳаёт кечириши учун етарли маблағлари бор. Бизда-чи? Маошлар аламли даражада паст, еб-ичишга етса, коммунал тўловларни тўлаш учун қўшимча даромад излашга тўғри келади. Ҳозирги шароитда рўзғор тебратиш учун эр-хотин баравар ишлаши керак. Бир аёлнинг топгани билан рўзғор тебратиб бўлмайди.\nОсон даромад топиш илинжи…\nАёллар ўз имкониятлари даражасидаги, жонини койитмайдиган, чарчатмайдиган иш топишни ўйлайдилар. Кафе ё ресторанда кечгача тик оёқда туриб идиш-товоқ ювгандан ёки кечгача бир жойда қадалиб ўтириб тикувчилик қилгандан кўра бир эркакнинг хизматини қилиб пул ишлагани осонроқ туюлади. Бу юмушни улар барибир ўз юртида ҳам бажаришади. Аммо фарқи шуки, ҳам рўзғорни тебратиб, ҳам эрининг хизматини адо этса-да, эри унга 100 доллар тугул 100 минг сўм ҳам тегмайди.\nАндижон туманида яшовчи М. Туркияда ўзи ижарада турувчи хонадон эгасига турмушга чиқди. Онасининг айтишича, у ФҲДЁ бўлимидан қизининг туғилганлик ҳақидаги гувоҳномасини олиб, апостиль қилиб жўнатиши керак экан. Шунда қизи у ёқда расмий никоҳдан ўтиши мумкин бўлармиш. Қизи турмуш қуриш ҳақида онаси билан маслаҳатлашмабди ҳам.\nАндижон шаҳри ФХДЁ бўлими ходимаси сўзларига кўра, Туркияда турмушга чиқиб олаётган қиз-жувонлар орасида расмий никоҳдан ўтадиганлари кам. Улар фақат шаръий никоҳ асосида турмуш қуряптилар ва, табиийки, ҳеч қандай қонуний ҳақ-ҳуқуққа эга бўлмайдилар.\n–Менимча, бу никоҳдан мақсад ўзига бир умрлик йўлдош топиш эмас, қийналиб ишлаб пул топишдан кўра хотинлик қилиб осон даромад топиш, холос. Чунки ҳеч бир она Ватанидан, фарзандидан бутунлай воз кечиб кетмайди, – дейди у.\nТуркияга қатнайдиган фуқароларнинг кўпчилигида ўша ерлик аҳолига кўр-кўрона тақлид, юриш-туриш, кийинишда, ҳатто сўзлашув, имо-ишорада ҳам туркча одатларга тақлидни кўрасиз. Баъзилари турк тилини яхши билишини кўрсатиш учунми, гап орасида туркча ибораларни ҳам қўллаб қўядилар. Бу ё юқори маданият белгиси ёки дунё кўрганлигини исботлаш. Халқ ибораси билан айтганда, “кўрмаганнинг кўргани қурсин”.\n-Тошкентдан келаётиб поездда ана шундай жувонлардан бирига дуч келдим, – дейди ўзини Озодахон деб таништирган аёл. – У қўл телефони орқали Ватсап аталмиш матоҳдан овозли хабар жўнатар, ҳар икки гапининг бирида “сени севийорим”, деб қўярди.\nМана сизга Туркиянинг яна бир ўзбек келини.\nХотинингни туркдан асра…\nИзбоскан туманида яшовчи Бахтиёр исмли йигитнинг айтишича, ҳамқишлоқлари бўлган эр-хотин иш излаб Туркияга боришибди. Орадан бир-икки ой ўтиб-ўтмай эр-хотин қайтиб келишибди. Ҳайрон бўлиб нега дарров қайтиб келишганини сўраганида, улар ишга жойлашган хонадон эгаси жувонга: “Сенга ҳар ой 800 доллар атрофида пул бераман, уйингга жўнатиб турасан, эринг кетаверсин, менинг хизматимни қилсанг бас, уй юмушларини қилишинг шарт эмас!” дебди.\n-Эскиларда “Хотинингни туркдан асра”, деган гап бор. Бу мақолми ёки бирон китобда ёзилган ҳикматми, билмайман, ўзимизнинг масжид имомидан шу ҳақда сўраб кўрсам, китобда бунақа гап ёзилмаган экан. Аммо буни ким айтган бўлса ҳам топиб айтибди. Чунки кейинги пайтларда аёлларни Туркияга юбориш “хавфли” бўлиб қолди, – дейди у.\n-Бизнес юзасидан сафарда кўп бўламан, – дейди Андижон бозорида савдо-сотиқ қилувчи тадбиркорлардан бири. – Яқинда уйга қўнғироқ қилиш учун Истанбул марказидаги сўзлашув масканларидан бирига киргандим. Навбат кутиб тургандим, бир аёл телефонда ўзбекча гаплашяпти, овози негадир таниш. “Эртага 1000 доллар жўнатиб юбораман, дадаси, қурилишга керакли ашёларни олиб қўяверасизлар”, деди. Гўшакни қўйиб будкадан чиқаётганида таниб қолдим, маҳалламиздаги аёл. Уч фарзанди, бинойидай эри бор. Аёл мени кўрмади, эшикдан чиқибоқ уни кутиб турган эркак билан қўлтиқлашиб қаёққадир кетди. Мен ўша мусофир юртда нечта аёл ҳамюртимни учратган бўлсам, биронтаси рисоладагидек ишлаб юрганини кўрмадим.\nБош қолмади дўппига лойиқ…\nНега ўзбек аёллари оиласи, фарзандлари бўла туриб ўзга мамлакатдан бахт қидирмоқда? Тили, урф-одатлари, юрти бегона бўлган эркакларнинг этагидан тутмоқда? Ибо-ҳаёни, ор-номусини барча нарсадан устун қўйиб яшайдиган оқила ўзбек аёлларига нима бўляпти? Уларни мусофирчиликда, танимаган-билмаган одамига синаб-синамасдан тегиб олаётгани нимадан далолат беради?\nМавзуни ўрганиш жараёнида суҳбатдош бўлган аёлларнинг жуда кўпчилиги Туркиядан ёр ахтараётган аёллар кўпайиб бораётганига эркаклар сабабчи, деган фикрдалар. Аёллар ҳам худди эркаклар каби уйдан тополмаган меҳр-эътиборни, қўллаб-қувватловни, суянса бўладиган елкани кўчадан ахтарадилар.\n-Ҳамиятли, хотинини қизғонадиган, оиласи олдидаги бурчи, вазифасини унутмаган эркакни қайси аёл орзу қилмайди? Қайси аёл яхши эркакни қўлдан чиқаради? Бундай эркаклар аёллар орасида талаш-ку. Эркак киши аёлмижоз бўлиб уйда ўтириб олса, болалари ейман-ичаман деб турса, аёл киши нима қилсин? – дейди Муслиманинг онаси.\nАна энди, дўппини бошдан олиб қўйиб, (агар шу дўппига лойиқ бош қолган бўлса!) яхшилаб ўйлаб кўриш вақти келди.\nТоки аёллар тирикчилик ғамида чет давлатларда изғир эканлар, уларни ҳурмат қиладиган, харажатини таъминлайдиган, пул топиш учун кўчага чиқариб қўймайдиган эркакни учратганида, ўзи учун ҳам яшаши кераклиги эсларига тушиб қолади. Агар шундай бўлса, ўзга миллат этагини тутаётган аёллар сони ортиб бораверади.\ndata-title="Ўзга юртдан бахт излаётган келинлар" data-description="ёхуд Туркияда эрга тегиб олаётган ўзбек аёллари ҳақида 35 ёшли Муслима Туркияга ишлагани бораётганида турмушга чиқишни орзу қилмаганди. Аввалига кичикроқ ..." data-image="https://eltuz.com/wp-content/uploads/2017/05/rasm2534.jpg" data-url="https://eltuz.com/kozqarash/202712/" data-services="facebook,odnoklassniki,twitter,telegram" data-counter="ig">\n“Намунали уй”нинг ваннаси қани?\nЧала битказиб топширилаётган, президент буйруғи билан қурилаётган “Намунали уйлар” ҳақида кўп айтилди. Чунончи, бу биноларга ишлатиладиган эшик ойналарнинг ўғирлаб йўқ ...


ӘҲМИЙЕТЛИ МӘСЕЛЕЛЕР ҚАРАЛДЫ - "Taxtakopir tan'i" gazetasi veb sayti\nSiyosat ӘҲМИЙЕТЛИ МӘСЕЛЕЛЕР ҚАРАЛДЫ\nӘҲМИЙЕТЛИ МӘСЕЛЕЛЕР ҚАРАЛДЫ\n20.08.2019 11:08 275 0\nЖақында район ҳәкимиятының мәжилислер залында Халық депутатлары районлық Кеңесиниң гезектеги 52-сессиясы болып өтти.\nСессияға районлық Кеңестиң депутатлары, сектор баслықлары, район ҳәкиминиң орынбасарлары, район аймағындағы тийисли мекеме, кәрхана, шөлкемлер ҳәм пуқаралардың өзин-өзи басқарыў уйымлары басшылары қатнасты.\nСессия жумысын Халық депутатлары районлық Кеңеси баслығы, район ҳәкими Ж.Адилов басқарып барды.\nСессияның күн тәртибине төмендеги мәселелер қойылды:\n1. Районды комплекс раўажландырыў, сондай-ақ, халықты қыйнап киятырған машқалаларды шешиў бойынша ўазыйпалардың орынланыўы бойынша парламентлик, депутатлық ҳәм жәмийетлик қадағалаўды тәмийинлеў илажлары ҳақ-қында.\n2. Районлық әдиллик бөлими тәрепинен 2019-жылдың 2-шерегинде әмелге асырылған жумыслар ҳаққында.\n3. Шөлкемлестириў мәселеси.\nКүн тәртибиндеги биринши мәселе бойынша Өзбекстан Республикасы Президентиниң райондағы Халық қабыллаўханасы баслығы Б.Сәрсенбаевтың баянаты тыңланды. Баянатта райондағы 4 сектор кесиминде халықтың ишине кирип барып үйренип шығылған машқалалар ҳәм олардың шешими ҳаққында айтып өтти.\nКүн тәртибиндеги екинши мәселе бойынша районлық әдиллик бөлими баслығы Несип Қәлимбетов сөзге шығып, 2-шеректе әмелге асырылған жумыслар ҳаққында баянат жасады.\nСессияға қойылған үшинши мәселе бойынша өарақалпақстан Республикасы Жоқарғы Кеңеси Баслығының 2019-жыл 22-июльдеги 632-Б-санлы «Дәнеғулов Рашид Жумағуловичтиң басқа жумысқа өтиўине байланыслы район ҳәкиминиң экономика ҳәм исбилерменлик мәселелери бойынша биринши орынбасары лаўазымынан босатыў ҳаққында»ғы бийлиги тастыйықланды.\nСолай етип, сессия жумысы жуўмақланып, күн тәртибиндеги мәселелер бойынша тийисли қарарлар қабыл етилди.\n14.02.2020 17 0


“Реал” суперюлдузни Мадридда ўйнашга кўндирди\n28 январь, 2021, 13:55\nУнинг ўйинидан баҳра оламиз\n“Реал” раҳбарияти “Олтин тўп” соҳиби ва жаҳон чемпионати қаҳрамонларидан бири Лука Модрични яна бир мавсум жамоа шарафини ҳимоя қилишга кўндирди.\nМаълумотларга қараганда, томонлар ёзда якунланадиган битимни узайтириш бўйича барча шартларни келишиб олган. Янги шартнома тез кунларда имзоланади ва хорватиялик ярим ҳимоячи келаси йилнинг 30 июнига қадар Мадридда тўп тепади.\n- Модричга ўхшаган ўйинчилар ушбу спорт турининг гўзаллигини янада оширади. Шундай футболчининг таркибимизда бўлиши, бизнинг катта ютуғимиз. У бизга жуда кўп нарса берди ва фойда келтиришда давом этади, - деди “Реал”нинг ташқи алоқалар бўйича директори Эмилио Бутрагеньо.\nЛука Модрич “Қироллик клуби”га 2012 йили “Тоттенхэм”дан ўтган. Жорий мавсумда 35 ёшли футболчи Ла Лигада 18 та ўйинда майдонга тушиб, 3 та гол урди.


hidoyat.uz – “Мовароуннаҳр” нашриётининг сайти - Аро йўлда қолгулик қилма\nАро йўлда қолгулик қилма\nРаҳматли Тўра Сулаймон халқимизнинг суюкли шоири эди. Унинг ижоди ўзи мансуб бўлган меҳнаткаш, ҳалол, танти, бағрикенг ва жафокаш халқ руҳига жуда яқин. Балки шу сабаб шоирнинг ҳикматга бой, оҳангли шеърлари дарров куйга солинган, тилдан тилга ўтиб, юракларга қаттиқ ўрнашиб қолган.\nТўра Сулаймон деярли бутун умрини вилоятда – оддий одамлар орасида ўтказди. Ҳаётни ич-ичидан ўрганди, одамларнинг ўй-ташвиши, маърака-маросими, хурсандчилигига шерик бўлди. Шоирнинг қуйма мисраларини ўқир экансиз, ана шу ҳаётнинг аниқ-тиниқ нафасини, юрак уришини сезасиз.\nУлкан йўлга чиқдим, йўлимда\nҚайдам, қорли қоялар бордир.\nҚиш билганим балким баҳордир...\nБаҳор фасли, баҳор нафаси –\nЙўлларимга кўп интизордир.\nЙўлим тўғри, йўриғим ҳақдир,\nУлкан йўлдан кетиб бораман.\nБировлардан қолиб орқада,\nБировлардан ўтиб бораман.\nМанзил қайда, гап қайда ҳали,\nБилмам, қачон етиб бораман!\nЁш боладай тиним билмасдан,\nБирда хиёл шошиб бораман.\nСўқмоқларни кўзга илмасдан,\nДарё мисол тошиб бораман.\nГоҳи боқмай олди-ортимга,\nЎз ҳаддимдан ошиб бораман...\nБўла билмас муродим ҳосил\nШошган билан, адашган билан,\nИз қолдирмай юрган йўлимда\nУлкан йўлга туташган билан,\nЎз йўлимни топмасдан туриб\nЎзгаларга ёндашган билан.\nАро йўлда қолгулик қилма,\nОта мерос созим турганда,\nЎзга созни чалгулик қилма,\nИсму жисмим мангулик қилма.\nБаҳор келса бошланур боғда булбул хониши,\nҚирларда лола сайли, қишловларда йил боши.\nҚилмиши қинғир зотга давр қайда, даврон қайда?\nВатангадо кимсага беминнат макон қайда?\nЁлғиз отга оламда ном қайда, нишон қайда?\nБаҳор, сенсиз саҳрою тоғу тошга жон қайда?\nКетма, Баҳор, менинг боғимдан.\nЎлмасликка ишора – ўланга ошиқлигим,\nСаодатга ишора – замонга ошиқлигим.\nТеранликка ишора – уммонга ошиқлигим,\nГўзалликка ишора – бўстонга ошиқлигим.\nБу кун қай бир ерда қиш, қайда хазонрезгилик,\nҚайларда ёз, қайда куз, қайда жондан безгилик,\nҚўкламнинг ҳар нафаси – умрга арзигулик,\nБоғсиз, боғбонсиз ерда не ҳам қилсин эзгулик...\nМайсадаги шудринглар – кимларнинг кўз ёшлари?\nБу ерда ётар отам ҳам узангидошлари,\nҲар баҳор эслар уни қавму қариндошлари,\nЁз бўйи қорга зорман, қишда баҳорга зорман,\nЧаманда гул бўйига интиқман, интизорман.\nКуз келмай хазон бўлган севги, гулдан безорман,\nБаҳорсиз ҳам диёрсиз эл ичра беназарман,\nБоғларга ёндашиб, кўкка туташиб,\nДовонлар ошмасанг, маъдан қайдадир?\nОртда қолар бўлсанг кўпдан адашиб,\nОрзу-истак тугул армон қайдадир?\nЗоғ билан булбулни фарқ қилмас зотга,\nНаф бўлса нокасдан айрилмас зотга.\nБошга кун туққанда қайрилмас зотга\nЁру дўст қайдадир, ёрон қайдадир?\nБадномларга ардоқ, омон қайдадир?\nЧорасиз кимсага, чоғсиз кимсага,\nКўпдан айрилган – бир боғсиз кимсага,\nСуянмоқ истаса тоғсиз кимсага,\nБир муддат армонсиз замон қайдадир?\nНе бир кунларингда энг яқин дўстдан,\nТуққан, тутинганинг – дили пайвастдан,\nЖонини аямас ҳамдам, ҳамдастдан\nГумон қилар бўлсанг, имон қайдадир?\nБаҳорсиз, боғбонсиз – давронсизларга,\nҲиссиз, ҳаяжонсиз – бир жонсизларга,\nЎз элидан тонмиш – ватансизларга\nСаъва сайраб турган чаман қайдадир?\nОдамзод билмаса энди аламни\nУрушни, ўлимни, кулфатни, ғамни,\nМагар такрорласа даҳшатли дамни,\nСизу бизга еру осмон қайдадир?\nЖонини элидан аямас эрлар\nКарвонни бошловчи норга ўхшайди,\nЎз қадрини билмас баъзи беорлар\nЁру дўст меҳрига зорга ўхшайди.\nҲеч кимнинг кўнглида армон бўлмасин,\nНоми эл ичинда ёмон бўлмасин,\nМаскани ер туриб осмон бўлмасин,\nБундайлар ҳар ерда хорга ўхшайди.\nБу қандай кўргулик: қўли эгрилар,\nЙўсини, йўриғи, йўли эгрилар,\nЭлда эътиборсиз – дили эгрилар\nҲали орамизда борга ўхшайди.\nМард туриб номардга кун чиққан дамлар,\nБитар иш битмасдан кечиккан дамлар.\nТовус тор қафасга кўниккан дамлар\nАйни кўклам ёққан қорга ўхшайди.\nЧинор ўрнин босмас терак билан тол,\nЗоғнинг сор бўлиши – қайғули бир ҳол.\nҚадимдан қолган гап: синиқ бир сопол\nЛаъл, ёқут йўқ ерда зарга ўхшайди.\nТенглаб бўлармиди тамални тошга,\nЎн беш кунлик тўлин ойни қуёшга,\nБахтинг боғлиқ бўлса бир бағритошга,\nБу олам қурилган дорга ўхшайди.\nНашрга Азизбек ТУРДИЕВ тайёрлади.


ЖЧ-2022 саралаш. Ливан терма жамоасида янги мураббий иш бошлади / CHAMPIONAT.asia\n19:00"Барселона" - "Реал" 0:1 (матнли трансляция) 38 18:50Френки де Йонг: "Месси - дунёдаги энг зўри ва бу "Барса" учун устунлик" 3 18:30Германия Бундеслигаси. "Бавария" ва "РБ Лейпциг" жамоалари иштирокидаги ўйинлар бўлиб ўтмоқда 9 18:30Coca Cola Суперлига. "Сўғдиёна" - "Навбаҳор" 1:0 (матнли трансляция) 22 18:23"BFK Asia" ёш футболчиларни ўз клубига чорлайди 3 18:21АПЛ. "Манчестер Сити" меҳмонда "Вест Хэм" билан дуранг ўйнади 4 18:05Ислом Исмоилов: "Суперлигага чиқишимиз учун "Шўртан", "Нефтчи" ва "Динамо"ни мағлуб этишимиз керак" 2 18:03"Барселона" - "Реал". "Эл Класико"нинг асосий таркиблари маълум 47 17:59Сергей Лушчан: "Кейинги тур кўп нарсага ойдинлик киритиб беради" 1 17:58Хабиб - Гэтжи жанги соат нечада бошланади ва баҳсни қандай томоша қилиш мумкин? 6 17:56"Сурхон" - "Пахтакор" учрашувидаги голлар ва хавфли вазиятларни томоша қилинг 1 17:51Омар Моманидан карикатура: Бугунги "Эл Класико"да кимни кўпроқ соғинасиз?! 7 17:34Championat.asia: Элдор Шомуродов "Интер"га қарши ўйинни захирада бошлайди 20 17:18Coca Cola Суперлига. "Пахтакор" Термизда 6:0 ҳисобида ғалабага эришди 44 17:03"Атлетико" "Бетис"га қарши ўйин учун қайдномасини эълон қилди 0\nЖЧ-2022 саралаш. Ливан терма жамоасида янги мураббий иш бошлади\n18 июн 14:50\nТеглар : ЛиванЖЧ-2022 саралаш\nЛиван терма жамоасида бош мураббий ўзгарди.\nЭндиликда мамлакат бош жамоасини маҳаллий мутахассис Жамал Таҳа бошқаради. 53 ёшли мураббий коронавирус сабаб терма жамоани тарк этган Ливиу Сиоботариу ўрнини эгаллади. Руминиялик аввалги мураббий Ливанга бошқа қайтмасликни лозим топди.\nМаълумот учун Ливан терма жамоаси ЖЧ-2022 саралаш босқичини "H" гуруҳида ўтказяпти ва учинчи ўринда бормоқда. Ливанликлар 13 октябрь куни Туркманистон билан куч синашишади. Шундан сўнг жамоа 12 ноябрда Шри Ланкани қабул қилса, 17 ноябрда сафарда Жанубий Корея меҳмони бўлади.\nЖЧ саралашдаги рақибимиз Саудия Арабистони сентябрь ва октябрда дам олди, ноябрда иккита ўйин ўтказади 9\nЖЧ-2022 саралаши. Суарес дублга эришган ўйинда Уругвай терма жамоаси ютқазди 2\nЖЧ-2022 саралаши. Аргентина сафарда иродали ғалабага эришди 6\nКарикатура: Бразилия ЖЧ саралашини Аргентинага қараганда яхшироқ бошлади 2\nЖЧ-2022 саралаши. Бразилия 5 та, Колумбия эса 3 та гол уриб ғалаба қозонди 3


“Мен рўмол ўрашни хоҳлайман!” - Фарғона.Ру ахборот агентлиги\n16:05 msk, 6 Июль 2020\n“Мен рўмол ўрашни хоҳлайман!”\n15.03.2006 16:18 msk\nБарно Анвар (Жалолобод)\nЭътиқодига кўра, аҳолисининг аксар қисмини мусулмонлар ташкил этадиган Жалолобод шаҳрида рўмол ўраб, ҳижоб кийиб юрган аёл-қизлар кўпчиликни ташкил қилади. Улар орасида узун кийимга ўраниб олган 9 – 10 яшар қизалоқларни ҳам кўплаб учратиш мумкин. Улар шу кийимда мактабга ҳам қатнайдилар.\nШаҳардаги 2-сонли умумий ўрта таълим мактабининг 5-синфида ўқийдиган жажжигина Мухтасар сутрангда ҳижоб кийиб, шу рангда узун рўмол ўраб олган. У мактабда ҳам, кўча-кўйда ҳам шунақа ҳижоб кияди.\n- Мен ҳар куни мактабга шу кийимда келаман. Ўқитувчиларимиз мактаб кийимида келгин, деб айтишади. Лекин дадам унамайди. Кейин ўзим ҳам хоҳламайман. Менга шунақа кийиниб, рўмол ўраб юриш ёқади. – дейди Мухтасар.\n11 ёшли қизалоқнинг гапини унинг ён-атрофидаги тенгдош ва катта ёшдаги рўмолли қизлар ҳам тасдиқлайди. Уларнинг ҳаммаси ўзи хоҳлаб рўмол ёпиниши ва буни таъқиқлаш нотўғри, деб ҳисоблашини билдирди.\n- “Ривожланган Европа давлатларида ҳам қизлар ўраниб бориб университетларда ўқиб юришибди-ку!” – дейди шаҳар мактабларидан бирининг юқори синфида ўқийдиган Наргиза. - “Ўртоқларига ўхшаб ясан-тусан қилиб, хил-хил кийинишдан воз кечиб рўмол ўрабдими, демак, бу қизлар қатъий қарорга келиб бўлган. Улар ўз эътиқодида собит, барибир рўмолини ечмайди. Рўмолни таъқиқлашга эса ҳеч кимнинг ҳаққи йўқ”.\nБу ўқувчи қизларнинг хавотирида асос бор. Боиси, сўнгги икки ойдан бери Жалолобод шаҳридаги мактабларда қизлардан мактабга рўмол ўрамай келиш талаб қилинмоқда.\nГап шундаки, 2006 йилнинг 17 январида Жалолобод шаҳар халқ таълими бошқармаси томонидан шаҳар ҳудудидаги мактабларда ягона мактаб кийими кийишни жорий этиш тўғрисида қарор қабул қилинди. Қарорда айтилишича, ўқувчилар ҳам, ўқитувчилар ҳам мактаб ҳудудида бир хилда қора ва оқ рангли матодан махсус кийим кийиши лозим. Қарор матнида рўмол ўраб келиш махсус мактаб кийимига зид эканлиги айтиб ўтилган.\nАслида қарорни кўпчилик ота-оналар яхши қабул қилган бўлса-да, бироқ, қизлари ўраниб юрадиган оилаларда норозилик туғила бошлади. Қарор устидан шикоят қилиб, мактаб раҳбарияти, шаҳар халқ таълими бўлимига мурожаат қилувчилар кўпайди.\nАйни қарорни қабул қилган Жалолобод шаҳар халқ таълими бошқармасининг Болалар ҳуқуқини муҳофаза қилиш бўлими бошлиғи Шарифа Жўрабоевага кўра, бунга зарурат туғилган эди.\n- “Биз бу билан ҳеч кимнинг ҳуқуқини бузганимиз йўқ ва бизда рўмол ўрайдиганларни ўқитиш мумкин эмас, деган гап ҳам бўлмаган. Бошқармамиз шаҳар мактабларида ягона кийим жорий этиш таклифини киритди ва буни шаҳримиздаги жаъми 22 та мактаб жамоаси ота-оналар муҳокамасига қўйиб, маъқуллади. Чунки, собиқ иттифоқ даврида аҳолининг ижтимоий аҳволи бир хил эди. Ҳозир эса ҳар хил. Айрим ўқувчилар тилла тақинчоқларга кўмилиб, “Jeep” автомобилларида мактабга келади, айрим ўқувчилар эса оч-юпун аҳволда. Бу қарорга эътироз билдираётганлар фақатгина диндор оилалар бўлмоқда. Бироқ, бизда агар бугун рўмолга рухсат берсак, эртага паранжига рухсат сўрашмасмикин, деган хавотир ҳам бор”.\nШарифа Жўрабоеванинг таъкидича, бу қарор республикада амал қилаётган қонунчиликка зид келмайди. Конституцияга кўра, 9 йиллик умумий мажбурий таълим чоғида ҳамма ўқувчилар бирдек мактаб тартиб-қоидаларига бўйсуниши керак. “Мактабнинг асосий вазифаси эса билим бериш, биз билим сифати ҳақида қайғуришимиз керак”, дея таъкидлайди Жалолобод шаҳар таълими мутасаддиси.\nАммо, барча шаҳар мактабларида бирдек махсус кийим кийиш тартиби жорий этилганидан сўнг, қизларидан рўмол ўраб мактабга келмаслиги талаб қилинган оилалар, дастлаб, фарзандини мактабга жўнатмай қўйган ҳоллар ҳам кўп бўлди. Аммо, ҳозирга келиб, айрим мактабларда бундай оилалар билан келишувга эришилган. Яъни қизлар мактаб кийимини ҳам кияди, бошига рўмолини ҳам ўраб олади.\nАна шундай мактаблардан бири – Жалолобод шаҳридаги 2-сонли умумий ўрта таълим мактаби директори Норали Искандаров фикрича, мактаб маъмурияти шундай қарорга келишга мажбур бўлган.\n- “Чунки, ҳозир қизининг рўмол ўрашида қатъий турадиган оилалар кўп. Улардан рўмолни ечишни сўрайдиган бўлсак, ўқишдан қолиб кетиши мумкин. Шунинг учун биз ўз мактабимизда айрим оилаларга нисбатан шаҳар халқ таълими бўлими билан келишувга эришганмиз. Яъни, қизлар оқ кофта ва қора юбка кияди, бошига рўмолини ҳам ўраб келаверади. Бу уларнинг ўқишига ҳам халақит бермайди, аксинча, рўмолли қизлар орасида билим даражаси бўйича яхши натижага эришганлари жуда кўп”.\nАммо, рўмол масаласида ота-оналар билан муросага келмаётган мактаблар ҳам кўп. Бу ҳолда ўқувчи қизлар мактаб остонасигача рўмол ўраб келиб, ичкарида ечиб олишади. Дарс машғулотларидан сўнг эса яна рўмолини ўраб, уйига қайтади. Кўпчилик ота-оналар аста-секин бунга рози ҳам бўлишди. Аммо, рози бўлмаган оилалар ҳам кўп ва уларнинг аксарияти қизларини шаҳардаги ўзбек мактабларига беришган.\nЖалолобод шаҳрида тўртта ўзбек мактаби бор ва рўмолли қизларнинг кўпчилиги мана шу мактабларда ўқийди. Акс ҳолда, юқорида ўзбек мактабларидан бирининг директори Норали Искандаров айтиб ўтганидек, рўмол ўраган ўқувчи қизгиналарнинг кўпчилиги ўқишдан қолиб кетиши мумкин.


Ҳамма ўзи учун. Уммон кўрфазидаги янги зиддият арафасида кучлар мувозанати – КУН УЗ\nГлавная / Жаҳон / Ҳамма ўзи учун. Уммон кўрфазидаги янги зиддият арафасида кучлар мувозанати\nҲамма ўзи учун. Уммон кўрфазидаги янги зиддият арафасида кучлар мувозанати\nAnonymous 17.06.2019\tЖаҳон Comments Off on Ҳамма ўзи учун. Уммон кўрфазидаги янги зиддият арафасида кучлар мувозанати 18 Показы\nМай ва июнь ойларида Форс кўрфазида нефть танкерларига ҳужумлар кузатилди. АҚШ бу ҳужумларда Эронни айбламоқда ва ҳудуддаги қўшинлари сонини кўпайтирмоқда.\n13 июнь куни Уммон кўрфази ҳудудида Саудия Арабистонидан Сингапур ва Тайванга йўл олган икки танкерда портлаш юз берди.\nАҚШ бу ҳужумларда Эрон ислом инқилоб қўриқчилари корпусини айблади. Америкаликлар эронлик зобитлар портлашлар юз берганидан саккиз соат ўтиб, экипажи эвакуация қилинган танкерлардан бирига яқинлашгани ва бўлган ҳодисага Эроннинг алоқадорлигини яшириш мақсадида портламай қолган магнит минани йиғиштириб олгани тасвирланган видеони намойиш этди.\nФорс кўрфази – сўнгги 40 йил давомида бир неча уруш ва юзлаб маҳаллий низолар рўй берган, жаҳоннинг энг нотинч ҳудудларидан биридир. Кўрфаздаги ҳар бир давлат баъзан эҳтиёткорлик билан, баъзида эса агрессив сиёсат юритиб, қўшниларининг позициясини заифлаштириш орқали минтақада етакчилик қилишга интилади.\nҲозирда вазият яна кескинлаша бошлади, Дональд Трамп Эрон ядро дастури бўйича келишувдан чиқиб, бу давлатга янги санкциялар қўллаган.\nЭнди Вашингтон Теҳронни танкерларга ҳужум қилишда айбламоқда. Эрон ҳукумати бу айбловларни қатъиян рад қилмоқда.\nУммон кўрфазида танкерларга ким ҳужум қилди?\n«Би-Би-Си» Форс кўрфазидаги кучлар тақсимотини кўриб чиққан.\nЭрон минтақа етакчилигига даъво қилади ҳамда ўз сиёсатини АҚШ ва Исроилга қарама-қарши йўналишда олиб боради.\nИсроил разведкаси маълумотларига кўра, расмий Теҳрон вақти-вақти билан Исроилдаги аҳоли яшаш пунктларини ўққа тутиб турадиган «Ислом жиҳоди» гуруҳини қўллаб-қувватлайди.\nБу мамлакат узоқ йиллар давомида ўз ядро дастури туфайли санкциялар остида яшади. 2015 йилда бу дастурнинг тугатилиши назарда тутилган келишув имзоланганди. Шундан сўнг санкциялар бекор қилинганди, аммо бу вақтинчага эди.\nЭрон Саддам Ҳусайн ҳукумат тепасида бўлган вақтда қўшниси Ироқ билан жиддий зиддиятда эди. Эроннинг минтақадаги стратегик рақиби эса Саудия Арабистони ҳисобланади. Расмий Теҳрон саудияликларни яриморолдаги диний озчилик бўлмиш шиаларга нисбатан зулм ўтказишда айблайди.\nСўнгги ойларда вазият кескинлашди. Эроннинг юқори мартабали амалдорлари танкерларга ҳужумга алоқадорликни қатъиян рад этишмоқда ва буни иғво деб атаб, ҳалқаро жамиятни бу ҳолатни синчиклаб ўрганишга чақирмоқда.\nРоссия билан муносабатлар\nБу икки давлат ўзаро қалин муносабатларда дейиш мумкин. Икки мамлакат ўртасида савдо ва ҳарбий ҳамкорлик алоқалари ўрнатилган. Россиялик мутахассислар Буширда атом станцияси қурмоқда. Москва ва Теҳрон Сурия можаросида Башар Асадни қўллаб-қувватлайди.\nРоссия ҳамиша Эронни санкциялардан ҳимоя қилишга ҳаракат қилиб келган, 2015 йилда, Қримни қўшиб олганидан кейин эса Эронга инфраструктура лойиҳалари учун 7 миллиард доллар миқдорида кредит берган.\nАҚШ билан муносабатлар\nҚуролли зиддият ёқасида – ҳар ҳолда Америка маъмуриятида шундай вариантни истисно этмайдиган кишилар бор, масалан, Дональд Трампнинг хавфсизлик масалалари бўйича маслаҳатчиси Жон Болтон.\n2015 йилда Эрон ядровий келишув тузганди – ядро дастурларини жиддий қисқартириши эвазига бу мамлакатдан санкциялар ечилиши кўзда тутилганди. АҚШ президенти Дональд Трамп сайловолди кампанияси вақтидаёқ бу келишувдан чиқиши ҳақида маълум қилган.\nДональд Трамп бу келишувни жуда кўп марта танқид қилган, унинг сўзларига кўра, бу келишув шартларига кўра Эрон 10-15 йилдан кейин атом бомбасини ишлаб чиқишга қайтиши мумкин бўлади.\n2018 йил кузида АҚШ Эронга қарши санкцияларни тўла ҳажмда тиклади. 2019 йил майида БАА қирғоқлари яқинида АҚШ танкерларига ҳужум қилингач, минтақадаги америкалик ҳарбийлар сонини жиддий оширишга киришилди.\n20 май куни Трамп уруш бошланса, Эрон ер юзидан йўқ бўлиб кетиши билан таҳдид қилди.\nЖаҳондаги энг йирик нефть қазиб чиқарувчи давлатлардан бири бўлган бу давлат нефть нархини ўрнатувчи давлат сифатида жаҳон сиёсатига бир неча бор ўз таъсирини ўтказган. Ислом дини маркази бўлган бу давлат минтақанинг энг муҳим сиёсий ўйинчиси ҳисобланади.\nШу билан биргаликда, бир неча марта террорчи ташкилотларни қўллашда ва Афғонистондаги толибонлар бошқарувини тан олгани учун халқаро ҳамжамият томонидан танқидга учраган.\nСаудия Арабистонининг минтақадаги асосий рақиби – Эрон. Бу қарама-қаршилик диний хусусиятга ҳам эга. Саудияда асосан суннийлар, Эронда эса шиалар истиқомат қилади.\nРоссияда советлар узил-кесил ҳокимиятини ўрнатган 1930-йиллардан СССРнинг йиқилишига қадар даврда икки мамлакат ўртасида алоқалар мавжуд бўлмаган. 1990-йилларда ва 2000-йилларда алоқалар тикланган, аммо бу алоқалар яқин бўлмаган.\n2010-йиллар бошида Сурияда уруш бошлангач бу икки мамлакат ўртасида яна совуқчилик пайдо бўлди, Россия Башар Асад режимини қўллади, Саудия унга қарши курашувчилар томонида турди.\nЛекин сўнгги вақтларда муносабатлар илиқлаша бошлади. Саудиялик сиёсатчилар Ғарбнинг Россияга қарши санкцияларини танқид қилишди.\n2017 йил октябрида Владимир Путин Москвада Саудия Арабистони подшоҳи Салмон ибн Абдулазиз Ол Саудни қабул қилди. 2019 йилнинг 1 июнида Кремль жавоб ташрифи бўлишини маълум қилди.\nБу икки давлат аввалдан яхши муносабатларда бўлиб келган ва шундайлигича қолмоқда. АҚШ – Саудия Арабистонининг йирик стратегик ва савдо ҳамкоридир. Мамлакатлар ташқи сиёсатдаги турли масалаларда ҳамфикр бўлишади.\nСаудия Арабистони – Америка қуролининг энг йирик импортёридир.\nФақат 2017 йил кузида Америкада яшаган саудиялик журналист Жамол Қошиқчи саудияликларнинг Туркиядаги консуллигида изсиз йўқолгач АҚШ ва Саудия Арабистони муносабатлари ёмонлашди.\nСенаторлар қотилликка алоқадор бўлган саудиялик амалдорларни «Магнитский рўйхати»га қўшишни талаб қилишди.\nПрезидент Дональд Трамп бунга жавобан қотиллик иши билан шуғулланишга ваъда берди, аммо ҳаддан ортиқ қатъий чоралар кўрилишига қарши чиқди.\nБирлашган Араб Амирликлари минтақадаги энг эҳтиёткор ва қайишувчи сиёсат олиб борадиган мамлакатдир.\nБу мамлакат минтақадаги барча давлатлар билан алоқаларни қўллаб-қувватлайди ва фақат радикал кучларга қарши чиқади.\nБАА аллақачон терроризмга алоқадорликда гумонланган шахслар ва ташкилотларнинг ҳисобларини музлатиб қўйган.\nДавлатлар даражасидаги муносабатлар – яхши даражада. 2017 йил апрелида Владимир Путин Кремлда Абу-Даби тахти валиаҳди Муҳаммад Ол-Наҳаённи қабул қилганди.\n11 июнь куни Россия президенти ва амирликлар шаҳзодаси ўртасида телефон мулоқоти бўлиб ўтди ва томонлар минтақадаги хавфсизлик ва барқарорлик сақлаб қолиниши зарурлиги бўйича келишиб олишди.\nБАА ва Россия ҳудудий низоларни ҳал қилишда ҳамкорлик қилишдан ташқари, Амирликлар Россиядан қурол сотиб олади, масалан, 2019 йилнинг февралида ҳарбий машиналар сотиб олинган.\n2000-йиллардан буён Дубай ва Абу-Даби россиялик бизнесменлар ва амалдорлар учун энг жозибадор ҳудудлар бўлиб келади.\nРоссия билан муносабатларга қараганда қалинроқ. Абу-Даби ва Дубай шаҳарларида америкаликларнинг турли компанияларининг минглаб офислари жойлашган.\nАҚШ Амирликлардан нефть харид қилади ва қурол етказиб бериш борасида Россия билан рақобатлашади. Америкаликларнинг ҳарбий кемалари БАА портларидан фойдаланади.\nТарихан Саудия Арабистонининг яқин иттифоқчиси ҳисобланади, аммо бугунги кунга келиб бу давлат нисбатан мустақил сиёсат юрита бошлаган ва Саудия ва Эрон зиддиятида бетараф позиция танлаган.\nБу ерда жаҳондаги энг йирик араб телеканали – «Ал-Жазира»нинг бош офиси жойлашган.\nБу мамлакат 2022 йилги жаҳон чемпионатига мезбонлик қилади. Қатар бу минтақа мамлакатларига хос бўлмаган қадамлар ташлаб туради – масалан Исроил билан савдо-дипломатик алоқалари ўрнатишга ҳаракат қилади.\n2018 йилда Қатар ОПЕКдан чиқишини маълум қилганди – чунки бу давлат ҳукумати нефть ва газ қазиб олиш масалаларида мустақил қарорлар қабул қилишни истайди.\n2017 йилнинг майида Саудия Арабистони, БАА, Баҳрайн ва Миср Қатар билан дипломатик алоқаларни узганини эълон қилганди.\nБунга гўёки қатарликлар террорчи гуруҳларни молиявий қўллаб-қувватлагани сабаб сифатида кўрсатилганди.\nБу – Эрон билан дўстлик ва мустақил сиёсат юритгани учун араб давлатлари томонидан қўлланган чора эди. Ўшанда Эрон ҳукумати Қатарни қўллаб-қувватлаб чиққанди. Бу зиддият ҳамон давом этмоқда.\nИжобий-бетараф. Россия Сурия масаласида Қатар билан ҳамфикр бўлмаса ҳам савдо соҳасида ҳамкорлик қилиб келади.\n2017 йилда Қатар ўз қўшнилари билан зиддиятга киришганида Россия воситачилик таклиф қилганди.\nАнча яқин – АҚШдан нефть қазиб олиш учун ускуналар олишдан тортиб таълим соҳасидаги ҳамкорликкача.\nҲозир Қатар ҳам Эрон, ҳам АҚШ билан яқин алоқаларга эга давлат сифатида томонларни зиддиятни эскалация даражасига келтиришдан тийилишга чақирмоқда.\n1990-1991 йилларда Ироқ томонидан қилинган ҳужум ва бунинг ортидан халқаро коалиция кучлари томонидан озод этилишидан кейин бу мамлакат ҳудудий низоларда бетараф позиция танлайдиган бўлган.\nФақат бир истисно: Кувайт Яманда Эрон томонидан қўллаб-қувватланадиган шиа кучларга қарши ўтказиб келинаётган араб коалицияси иштирокчиси ҳисобланади.\nБарқарор даражада яхши. Бу давлатлар газ соҳасида ҳамкорлик қилишади: 2010 йилда имзоланган келишувга кўра, Россия Кувайтга АЭС қурилишида ёрдам кўрсатиши мумкин.\nБарқарор даражада яхши. Бу давлатлар ўртасида савдо алоқалари ўрнатилган. Кувайтда 130 минг нафар америкалик ҳарбий хизматчи хизматни ўтайдиган ҳарбий база жойлашган.\nКувайт АҚШ-Эрон қарама-қаршилиги ҳеч кимга фойда келтирмайди, деб ҳисоблайди.\n30 йилдан ортиқроқ вақт муқаддам Ироқ ва Эрон ўртасида уруш бўлиб ўтганди; Саддам Ҳусайн ҳукуматдан ағдарилиб, қатл этилгач, Ироқнинг янги ҳукумати Теҳрон билан муносабатларни яхшилаган ва кўп соҳаларда ҳамкорлик қилиб келади.\nСўнгги йилларда мамлакат ИШИДга қарши уруш олиб бориш билан банд бўлди. 2017 йилнинг декабрида жангариларга қарши уруш якунлангани эълон қилинди.\nДавлатлар ҳамкорлик қилади, Россия Ироқни жангариларга қарши урушда қўллаб-қувватлаган.\nБундан ташқари, Россия кўп йиллар давомида Ироққа турли қуроллар етказиб келмоқда. Ироқ Россиядан қурол сотиб олувчи давлатлар рўйхатида Ҳиндистондан кейинги иккинчи ўринни банд этади.\nАмерикалик ҳарбийлар Саддам Ҳусайннинг қатлидан кейин яна 5 йил давомида, 2011 йилгача Ироқда қолишган.\nҲозирда АҚШ ва Ироқ манфаатлари нефть бўйича муштарак, аммо Ироқ катта миқдорда нефть экспорт қилса-да уруш оқибатлари туфайли оғир иқтисодий аҳволда қолмоқда.\nПред. «Лойиҳа нотўғри! Самарқандда бирорта ҳам дарахт кесилмайди!»\nСледующая «Бу ечим эмас». Бош прокурор ўринбосари ўлим жазоси белгилаш билан коррупцияга қарши курашиб бўлмаслиги ҳақида гапирди\nТожикистон Ички ишлар вазирлигининг аниқлашича, 6 ноябрь куни чегарачиларга ҳужум қилганларнинг аксарияти мамлакат шимолидан келган …\nСамарқандда аёл ўз қизини зўрлаб келган эрини ўлдирди\n70 ЁШ МУБОРАК! – Туғил кун шеър\nАБУЛ ФАЙЗХОН (Абдурауф Фитрат ижоди)


Фуқароларнинг конституциявий ҳуқуқларини қўпол равишда бузаётган прописка тизими янада оғирлашади — Sof.uz\nЖАҲОН 1,491,470 319,060 87,444\nФуқароларнинг конституциявий ҳуқуқларини қўпол равишда бузаётган прописка тизими янада оғирлашади\n16.03 16:36 2601 Жамият\n“Ўзбекистон Республикаси фуқароларини Тошкент шаҳри ва Тошкент вилоятида доимий прописка қилиш ва турган жойи бўйича ҳисобга олиш тартибини янада соддалаштириш тўғрисида“ги Вазирлар Маҳкамаси қарорининг лойиҳаси муҳокамага қўйилди. Лойиҳа Ички ишлар вазирлиги томонидан тайёрланган бўлиб, унда “прописка қилиш тартибини янада соддалаштириш“ кўра, қийинлаштирилгани айтилмоқда.\nҲуқуқшунос ва блогер Хушнудбек Худойбердиевнинг ёзишича, ҳукумат бу лойиҳа орқали фақатгина иккиламчи бозордан уй олишга рухсат бериб, қолган қоидаларни янада оғирлаштириб, ўзини халқни кўзига худдики пропискани соддалаштиргандай, катта бир ислоҳот қилгандай кўрсатмоқчи“.\n“Ушбу қарор лойиҳасидан кўринадики, прописка бўйича деярли ҳеч қандай енгилликлар берилмайди, иккиламчи бозордан уй сотиб олишга рухсат берилишини ҳисобга олмаганда“, дейди ўзбекистонлик блогерлар орасида энг кўп обуначиларга эга Хушнудбек Худойбердиев.\n“Аксинча, олдингига қараганда айрим оғирлаштирувчи бандлар таклиф этилмоқда. Масалан:\nУчинчидан, яна бир оғирлаштирувчи банд – никоҳга тааллуқли. Лойиҳага кўра, доимий прописка қилингандан сўнг 3 йил ичида никоҳ бекор қилинган тақдирда, эр (хотин) Тошкент шаҳри ва Тошкент вилоятида олинган доимий пропискасини йўқотади. Илгари 1 йил ичида бекор қилинса, пропискани йўқотарди. Энди ушбу муддатни узайтириб, халққа янада оғирроқ шартларни киритишмоқчи.\nЭслатиб ўтамиз, шу йилнинг 24 январ куни Шавкат Мирзиёев Парламентга Мурожаатнома йўллади. Унда президент парламент ва Ҳукуматга ички миграцияни эркинлаштириш, 2020 йил 1 апрелга қадар прописка тизимини ислоҳ қилиш бўйича халқаро тажрибани ўрганиб, аниқ таклифларни ишлаб чиқишни айтди.\nШундан сўнг, Халқаро пресс-клуб сессиясида бир қанча амалдорлар “прописка тизими“нинг салбий жиҳатларини гапиришди.\nХусусан, Олий Мажлис Қонунчилик Палатаси Спикерининг биринчи ўринбосари, ҳуқуқшунос олим Акмал Саидов прописка тизими тўғрисида шундай деди:\nХалқаро ҳуқуқий нуқтаи назардан прописка бу камситиш, ёки дискриминациядир.\nШунингдек, Молия вазири Жамшид Қўчқоров прописка тизими ҳақида ўз фикрларини билдирди:\n“Прописканинг бекор қилиниши иқтисодиётнинг ўсишига кўмак беради. Яъни иш одам қидирмайди, балки одам иш қидириши мумкин бўлади. Ўз ўрнида урбанизация ривожланади.\nПрописка тушунчаси ҳеч қаерда йўқ. Бизда ҳам йўқ бўлиши керак. Европада нега ривожланиш даражаси юқори, чунки аҳоли у ерда мобил. Масалан, фуқаро бир ҳудуддан нарсаларини машинага ортади ва кўчиб кетади. Бизда-чи, бир неча йиллардан бери бир шаҳардан, ёки қишлоқдан силжимасдан яшаб келаётган ватандошлар бор,“ — деди Молия вазири.\nКейинроқ, 3 март куни “Илм, маърифат ва рақамли иқтисодиётни ривожлантириш йили”да амалга оширишга оид давлат дастури тўғрисида“ги Ўзбекистон Республикаси Президентининг фармони эълон қилинди.\nУнга кўра, 2020 йил 1 апрелдан бошлаб Тошкент шаҳри ва Тошкент вилоятида\n- кўчмас мулкни олишда Ўзбекистон Республикаси фуқаролари учун ушбу ҳудудларда доимий пропискага эга бўлиш талаб қилинмаслигини кўзда тутувчи тартибни жорий этиш;\n- Ўзбекистон Республикасида доимий яшовчи ва республиканинг бошқа минтақаларида доимий пропискага эга бўлган Ўзбекистон Республикаси фуқаролари томонидан Тошкент шаҳри ва Тошкент вилоятидаги янги қурилган уйларда кўчмас мулк олди-сотдиси шартномаларини расмийлаштириш учун давлат божининг алоҳида ставкасини бекор қилиниши маълум қилинган эди.\nконституция Ўзбекистон ИИВ инсон ҳуқуқлари Тошкент пропискаси\n7.04 18:13 1415 Ўзбекистон\nНавоийда эр-хотин фарзандлари билан карантиндан қочиб кетди\n7.04 17:14 1093 Ўзбекистон\n7.04 16:48 1852\nЎзбекистонда карантин қоидаларини бузиш ҳолатлари 30 мингдан ошиб кетди\n7.04 10:15 134 Жамият


Транспорт бошқаруви соҳасидаги хизматлар\n131 марта ўқилди\nМазкур хизмат автотранспорт воситасида хавфли юкларни ташишга рухсат этиш тўғрисида гувоҳнома олиш тартибини белгилайди.\nХавфли юклар — ўзига хос хоссалари ва хусусиятлари туфайли муайян омиллар мавжуд бўлгани тақдирда ташиш, юк ортиш-тушириш ишлари жараёнида ташилаётган юклар, техника воситалари, қурилмалар, бино ва иншоотлар, бошқа объектларнинг портлаши, ёниши ёки шикастланишига, шунингдек одамлар ҳаёти ва соғлиғига, атроф муҳитга зарар етказилишига сабаб бўлиши мумкин бўлган моддалар, материаллар, буюмлар, чиқиндилар.\nа) Тошкент шаҳри бўйича — Тошкент шаҳар Ички ишлар бош бошқармасининг Йўл ҳаракати хавфсизлиги бошқармаси;\nб) Қорақалпоғистон Республикаси ҳудуди ва вилоятлар ичидаги йўналишлар бўйича — Қорақалпоғистон Республикаси Ички ишлар вазирлиги ва вилоятлар ички ишлар бошқармаларининг Йўл ҳаракати хавфсизлиги бошқармалари;\nв) шаҳарлараро — вилоятлараро йўналишлар бўйича — Қорақалпоғистон Республикаси Ички ишлар вазирлиги, Тошкент шаҳар Ички ишлар бош бошқармаси ва вилоятлар ички ишлар бошқармаларининг Йўл ҳаракати хавфсизлиги ҳудудий бошқармалари;\nг) халқаро йўналишлар бўйича — Ички ишлар вазирлигининг Йўл ҳаракати хавфсизлиги бош бошқармаси, Ўзбекистон автомобиль транспорти агентлиги, йўл ҳаракати хавфсизлиги соҳасида ваколатли органлар ва паритет томоннинг автомобиль транспорти соҳасида ваколатли органлари билан келишилади.\nбелгиланган шакл бўйича ташишнинг ишлаб чиқилган йўналиши уч нусхада;\nавтотранспорт воситасини хавфли юкларни ташишга қўйиш тўғрисидаги гувоҳнома;\nалоҳида хавфли юклар учун қўшимча равишда юкни жўнатувчи (юкни олувчи) томонидан тақдим этилган хавфли юкни ташишга махсус йўриқнома;\n«Саноатгеоконтехназорат» давлат инспекциясининг хавфли юкларни ташиш учун сиғим (контейнерлар, цистерналар, контейнер-цистерналар ва ҳоказолар)нинг яроқлилиги тўғрисидаги хулосаси;\nавтотранспорт ҳайдовчиси хавфли юкларни ташишга қўйилиши тўғрисидаги гувоҳнома.\nХизмат учун тўлов: йиғим ундирилмайди.\nМуддат: муддат кўрсатилмаган.\nЎзбекистон Республикаси Вазирлар Маҳкамасининг 2011 йил 16 февралдаги 35-сон “Ўзбекистон Республикасида хавфли юкларни автомобиль транспортида ташиш қоидаларини тасдиқлаш тўғрисида” қарори.


Экскурсоводми, эксКЎРСАВОД? - blog.xabar.uz\nТарихимизга “Троя оти” керакми?\nҲаммаси «Ўзбекистон» меҳмонхонаси олдида бошланди.\nТошкент бўйлаб сайр қилдирадиган икки қаватли қирмизи автобусдаман. Кира пулини ҳисоб-китоб қилувчи ва назорат ишларини юритувчи қиз ҳаммага қулоқчин тарқатди. Ҳар бир ўриндиқ орқасида қулоқчин симини тиқиш учун тешикча бўлиб, ёнида 1 дан 8 гача рақамлар ва байроқлар тизилган. Транспорт бошқарув тизимига 8 тилда (ўзбек, инглиз, немис, испан, француз, япон, хитой, рус тилларида) сўзлайдиган аудиотур дастури ўрнатилган.\nИккинчи қават ярми очиқ, ярми ёпиқ (айвон шаклида). Очиқ (ёзги) томонида қўним топганларнинг барчаси қулоқчинларини тақишга мажбур эди. Чунки кўча шовқини инобатга олиниб, ташқарига карнай ўрнатилмаган. Ёқимли мусиқа садолари остида аудиогид ишга тушди.\n«Ўзбекистон» меҳмонхонасининг ўнг томонида, йўлнинг нариги бетидаги «Ўзсаноатқурилишбанк» биноси ёнидан ўтаётганимизда бу иморатлар илгари Чор ҳукуматининг кибор кишиларига тегишли уйлар бўлгани, улар шу ерда яшагани айтилди.\nНарироқдаги бино 1917 йил инқилобига қадар Қизлар гимназияси бўлгани (ҳозир Тошкент давлат юридик университети) ва унинг Сваричевский лойиҳаси асосида қурилганига алоҳида урғу берилди.\nХалқаро анжуманлар саройига яқинлашганимизда қайсидир «буюк рус актрисаси» (исми ёдимда қолмади) қорачечакдан вафот этганида жасади шу кўчадан олиб ўтилгани ҳақида гапирилди...\nАвтобус Минор масжиди ёнида секинлади. Янги масжиднинг қачон қурилгани ва яна бор-йўғи икки-учта факт, тамом. Йўлнинг нариги тарафида жойлашган Семашко номидаги сиҳатгоҳ тўғрисида эса батафсил маълумот берилди. То автобус масжид ҳовлисига кириб тўхтагунига қадар Семашкога бағишланган ҳикоя давом этди. Бу сал аввалроқ Успенский номидаги мусиқа мактаби, бастакорнинг фаолияти ҳақида билиб олганларимизга қўшимча бўлди.\n«Жасорат» монументидан сўнг автобус ўнгга бурилди. Чап қўлда «Туркистон» саройининг ёзги саҳнаси кўзга ташланиб турибди. Кўприкдан тушаётганимизда аудиогид ўнг тарафда дарахтлар панасида қад кериб турган «Ramada» меҳмонхонаси илгари «Ленинград» деб аталганини эслатишни жоиз топди.\nМеҳмонхона биносидан кейин қатор тушган кўп қаватли уйларни ленинградлик бунёдкорлар оқ силикат ғиштдан қуриб, тошкентликларга совға қилиб ташлаб кетишгани таъкидлаб ўтилди.\nТошкентнинг қадимги бозорларидан бири Чорсунинг тирбанд йўлларидан кетаяпмиз. Аудиогид расталарнинг сархил мева ва сабзавотларга бойлигини, шунингдек, бу ҳудудда Шуваловлар оиласининг 1911 йили қурилган иморатини алоҳида зикр этди.\nСанасак, бундай мисоллар кўп. Энди ўзингиз ўйлаб кўринг. Юртимизга биринчи марта келган сайёҳ Ўзбекистонни танишни мамлакат юраги бўлган пойтахт шаҳарни шу икки қаватли автобусда зиёрат қилишдан бошласа... Икки ярим соат ичида у қандай хулосага келади?\nХўш, бу саволга ким жавоб беради? Аудиомагнитофон тугмасини босган ҳайдовчи амакими? Ҳаммага қулоқчин тарқатган назоратчи қизми? Ёки ғоя муаллифи бўлган «Aznur Travel» компаниясими?\nЭкскурсия тугагач, жавоб излаб компания офисига бордим. Мени туризм бўйича менежер Муқаддас Муродова кутиб олди. Аудиогид ижросидаги матн қаердан олинганига ёки уни кимлар тузиб берганига аниқлик киритишини сўрадим.\n– «Ўзбектуризм» миллий компаниясида ҳар бир шаҳар ҳақида катта дастур ишлаб чиқилган. Биз ана шу тайёр дастур асосида экскурсия учун матн шакллантирганмиз. Ўзгартириш ёки қўшимча маълумотлар киритмаганмиз. Дастур матнини қисқартирганмиз, холос.\nВатан қиёфаси ва мамлакат туризмининг салоҳиятини белгилайдиган бу дастурлар ўзи қачон тузилган? Охирги марта қачон янгиланган? Бу дастурларни тузишда қайси китоблардан фойдаланилган? Ўша китоблар нечанчи йилда чоп этилган?.. Ўйлайманки, бу масалалар кўпчиликни қизиқтиради.\nТўғри, ўтмишни таҳрир қилиб бўлмайди. Чор ҳукумати ёки собиқ совет тузумининг тарихимиздан ўтганини инкор қилмаймиз. Бироқ ўзбек миллатининг, инчунун, Тошкентнинг тарихи ХХ асрдан бошлангани йўқ. Экскурсия мобайнида биргина «1917 йил инқилобидан кейин» деган жумланинг ўзи беш-олти марта такрорланди. Бизнинг тараққиёт йўлимиз «1917 йил инқилобига қадар» ҳамда «инқилобдан кейин» деган даврларга бўлинмайди! Миллат ва давлат сифатидаги теран илдизларимиз олис мозийга бориб тақалади. Ҳар бир ғиштимизда, ҳар бир кўчамиз, ҳар бир манзил-маконимизда бу кўҳна ва барҳаёт илдизларнинг изи бор. Аудиотасмаларга Чорсу атрофида бирзамонлар уй тиклаган хорижликларнинг фамилияларини эмас, ана шуларни муҳрлаш керак. Акс ҳолда, икки қаватли автобусларнинг Троя отидан фарқи қолмайди.\nНега йўл бўйидаги бир бинонинг 1917 йил инқилобига қадар қизлар гимназияси бўлгани ҳақида сайёҳларга батафсил маълумот берамизу, лекин истироҳат боғи қошида «Таниқли шоир ва ёзувчи Абдулла Қодирий номидаги» деган изоҳнинг ўзи билан кифояланиб қўя қоламиз? Шаҳар кўркига кўрк қўшиб турган муҳташам Миллий боғ дарвозасига рўпара бўламизу, «Алишер Навоий номидаги» дейишдан нарига ўтмаймиз?\nАудиотурнинг афзал жиҳатларини рад этиб бўлмайди. Бир вақтнинг ўзида ҳар хил тилда сўзлашувчи одамларга тушунарли; гидлар хизматига эҳтиёж йўқ; маблағ тежаб қолинади...\nЛекин юзма-юз, жонли мулоқотга нима етсин! Овоз пардаларидан таралаётган сир, оҳанг, ҳаяжон, иштиёқ, кутилмаган савол-жавоблар, қизиқарли маълумотлар, кайфият – буларнинг барини темир қути ичидан такрорланадиган қуруққина ахборот билан таққослаш тўғри бўлмас.\nҚолаверса, йўл ҳаракати доим бир маромда кечмайди, светофор ишламай қолиши, тирбандлик, йўл-транспорт ҳодисаси рўй берган ҳудудни айланиб ўтиш ва шунга ўхшаш воқеаларга ҳам дуч келиш эҳтимолдан холи эмас. Бундай вазиятларда, дейлик, сиз телеминора қаршисида тўхтаб турган бўлсангиз, қулинг ўргилсин автобус карнайлари Кўкалдош мадрасаси ҳақида гапиради...\nАслини олганда, аудиотурнинг «фонограмма орқали ижро этилади» деган изоҳдан фарқи йўқ, у барибир ҳаётий завқдан мосуво.\nЎз тушунтиришлари ва сўзлари билан мамлакат нуфузини, халқининг обрўсини туширадиган гидларни жазолаш кўзда тутилган қонун муҳокама қилинаётгани ҳақида исроиллик журналист Дэвид Эйделманнинг мақоласини ўқидим. Демак, сайёҳларнинг ташриф буюрган мамлакатидан ўз ватанига қандай таассуротлар, қандай хулосалар билан қайтиши бошқа малакатларда ҳам муҳим масала экан. Гидларсиз ва экскурсоводларсиз саёҳатлар уюштириш ҳақида ўйлаб кўриш керак. Шунинг учун ҳам дунё туризмида гидларнинг чет тилларни сўзлаша олиши, ўз мамлакатининг тарихи, адабиёти, географияси, мусиқаси, тасвирий санъати, меъморчилиги, психологияси, урф-одатларини мукаммал билиши, бундан ташқари олий маълумотли, дунёқараши кенг бўлиши талаб қилинади.\nАкс ҳолда, гидсиз автобуслардаги аудоматнларда Халқаро анжуманлар саройи атрофи қайсидир «буюк рус актрисаси» қорачечакдан вафот этганида жасади олиб ўтилган кўча сифатида таништирилади.\nШу мавзуда “Маънавий ҳаёт” журналида катта мақолам эълон қилиниб, ўша сонини икки қаватли автобус соҳиблари – «Aznur Travel» компанияси мутасаддиларининг қўлига етказган эдим. Орадан вақт ўтди. Бугун 28 апрел. Яна “Ўзбекистон” меҳмонхонаси олдидаман. Ҳозиргина автобусдан тушдим. Энди хурсандман. Матбуотнинг кучини ҳис қилдим...\n4.29 / 40\n4.42 / 46\n5 Saydiolim Ganiev 28/04/2018\n5 Марҳабо Маҳкамова 29/04/2018\n5 Nurbek Asqarov 29/04/2018\n5 Nilufar Baqoyeva 29/04/2018\n5 Elyor 29/04/2018\n5 Sardor Kattabekov 29/04/2018\n5 Найзагул Қодирова 29/04/2018\n5 Nigora Jurayeva 29/04/2018\n3.5 Doniyor Rozmetov 29/04/2018\n3.5 Bekzod Ro‘zi 29/04/2018\n5 Erkinjon Karimov 29/04/2018\n5 Shoxruxbek Zokirov 29/04/2018\n5 Dovud Qalandarov 29/04/2018\n5 Sirojiddin Shams 29/04/2018\n5 Муҳайё Отаназарова 29/04/2018\n5 Yulduz Salayeva 29/04/2018\n5 Davronbek Abdumannobov 29/04/2018\n4 Таджибаева Шахноза Ибрагимовна 29/04/2018\n5 Islomiddin 29/04/2018\n5 Rakhmatillo Abdusamatov 29/04/2018\n5 Yuldashev Islombek 29/04/2018\n5 Muhammadali Mamadaliev 29/04/2018\n5 Rustam Ashurov 29/04/2018\n5 Jasur 29/04/2018\n4 Ҳабибулло Мўйдинов 29/04/2018


Арманистон бош вазирининг Москвага ташрифи бекор қилинди\nАрманистон бош вазири Никол Пашинян декабр бошида Москвага ташриф буюрмайдиган бўлди. Бунга Евросиё ҳукуматлараро кенгаши йиғилиши ва Коллектив хавфсизлик шартномаси ташкилотига аъзо давлатлар раҳбарларининг саммитини видеоанжуман шаклида ўтказишга қарор қилингани сабаб бўлган.\n“Евроосиё ҳукуматлараро кенгашининг 4 декабрдаги йиғилиши ва Коллектив хавфсизлик шартномаси ташкилотига аъзо давлатлар раҳбарларининг саммитини видеоанжуман шаклида ўтказишга қарор қилингани сабабли Арманистон бош вазири Москвага бормайди”, деб маълум қилинган Пашинян матбуот хизматида.\nБундан аввалроқ, 30 ноябрда Арманистон бош вазири россиялик ҳамкасби Михаил Мишустин билан телефон орқали мулоқот қилган.\nМишустин суҳбат давомида эпидемиологик вазиятдан келиб чиқиб Евроосиё иқтисодий комиссиясига Москвада ўтказилиши керак бўлган йиғилишни видеоанжуман шаклида ўтказиш илтимоси билан мурожаат қилганини маълум қилган. Иккала бош вазир, шунингдек, Россия ва Арманистон ўртасидаги иттифоқчилик муносабатларига тегишли бир қатор масалаларни муҳокама қилган.\nКоллектив хавфсизлик шартномаси ташкилотининг Коллектив хавфсизлик кенгаши сессияси 2 декабрда Россия президенти Владимир Путин раислигида онлайн режимда бўлиб ўтади.\nАввалроқ Пашинян Россияга ташриф буюрмоқчи бўлаётгани маълум қилинганди. Арманистон ҳукуматидаги манба Пашинян Москвага 3 декабрда бормоқчилигини, у Евроосиё ҳукуматлараро кенгаши йиғилишида иштирок этишини маълум қилган.\n23:47 / 25.12.2020\nНикол Пашинян истеъфога кетишга тайёрлигини маълум қилди


Ишчи гуруҳнинг ҳудудлардаги ер эгалари билан учрашувлари давом этмоқда | O'zLiDeP\nИшчи гуруҳнинг ҳудудлардаги ер эгалари билан учрашувлари давом этмоқда\nХоразм вилоятининг қатор туманларида аҳоли томорқаларидан самарали фойдаланиш борасида олиб борилаётган ишлар билан танишган республика ишчи гуруҳи ер эгалари билан мулоқот қилди. Уларни қийнаётган масалалар кўриб чиқилди, билдирилган таклифлари ўрганилди.\nРеспублика ишчи гуруҳи вилоятнинг Шовот ва Янгибозор туманларида бўлиб, аҳолининг томорқадан самарали фойдаланиши, ғалладан бўшаган ерларга такрорий экинлар экиш ҳолатини ўрганган эди.\nИшчи гуруҳ фаолиятининг иккинчи куни Боғот туманидаги ер эгалари билан учрашувларидан бошланди.\nДастлаб “Тоза бозор” маҳалла фуқаролар йиғинидаги хонадонларга кирилди. Боғдорчиликнинг ҳадисини олган Отажоновлар хонадони ишчи гуруҳ аъзоларида яхши таассурот қолдирди. Сабаби, ер эгалари ўзининг 40 сотих дала томорқасида гилос, олча, узум каби кўплаб мевали дарахтлар экиб, ҳосилини биринчилардан бўлиб бозорга чиқаради. Мўмай даромад олади. Унинг ер билан тиллашиши фарзандларига ҳам ўтган.\nҲар йили хонадон соҳиблари эртаки экинлар, яъни саримсоқпиёз, помидор, картошка, булғор қалампири экишади. Улар бу йил қуёнчилик билан шуғулланиш истагини билдирди. Ҳозирда 30 бош қуён билан қуёнчилик фаолиятини ҳам бошлади. Бундан ташқари, 4 сотих ерда янги иссиқхона қуришни ҳам бошлаб юборишган. У ерга булғор қалампири, помидор, бодринглар экиб, эрта ҳосил олиш ҳаракатида.\nМаҳалланинг қайси хонадонига кирманг, ҳар бирида ердан унумли фойдаланиб, оилавий даромадига қўшимча маблағ киритаётган меҳнаткашларни кўрасиз.\nТашриф давомида “Нурафшон” МФЙдаги Хасанбой Ёқубов хонадонига ҳам кириб борилди. Томорқа эгаси оила аъзолари билан биргаликда қишин-ёзин далада меҳнат қилади. 8 сотих томорқа ерида помидор, пиёз, картошка каби сабзавот маҳсулотлари экилган. Бундан ташқари қўшимча 2 сотих иссиқхонасига бодринг экиб, жорий йилнинг апрел ойидан бери уларни бозорга чиқарябди.\n- Бодрингни ҳар бир килосини 7-8 минг сўмдан сотиб, бу йил ҳам яхшигина даромад олдик, - дейди Хасанбой ака Ёқубов. - Даромадимиз ошган сайин яна иссиқхона қуришга қизиқиб, қўшимча янги 2 сотих ерда иссиқхона қуришни бошладик. Бундан ташқари фарзандларимнинг ўқиш ва ишдан бўш пайтларида турли сабзавот маҳсулотлари кўчатларини ҳам етиштириб сотамиз. Йиллик даромадимиз ўртача 20-30 млн сўмни ташкил қилади. Бу йил насиб қилса унданда кўп даромад олини режалаштирябмиз.\nЯнгибозор туманидаги ўрганишлар ҳам ўзига хос тарзда бўлди. Тумандаги “Паҳлавон Маҳмуд” маҳалласидаги Оллаберган Абдуллаевлар хонадонига ташриф буюрилди. Ўрганишлар давомида қаҳрамонимизнинг шахсий томорқасидан ташқари 20 сотих дала томорқаси мавжуд экани, унинг 10 сотихида ҳар йили тарвуз етиштиришини гувоҳи бўлдик. Қуёш нурида етилиб, ўзининг мазаси билан ажралиб турадиган Оллаберган аканинг тарвузлари ҳар йили биринчилардан бўлиб, бозорга чиқади. Биргина тарвузнинг ўзидан ҳам мўмайгина даромад олади. Бундан ташқари 8 сотих ерда иссиқхона барпо қилган бўлиб, у ерда помидор, бординг етиштирилади. Маҳсулотлари икки ойдан бери маҳаллий бозорга чиқарилмоқда.\n- Яна 10 сотих шахсий томорқамизда помидор, карам, сабзи каби кўплаб сабзавот маҳсулотлари етиштириб келамиз. Яратганга шукурки, ердан оладиган даромадимиз орқасидан тўйлар қилиб, оиламиз фаровонлигини таъминлаябмиз. Шу йил бошида янги машина ҳам сотиб олдик, - дейди О.Абдуллаев.\nУшбу маҳаллада истиқомат қилувчи Шахло Тангриева хонадонига ҳам бевосита кириб борилди.\n- Ўзим Давлат санитария эпидемиология назорат марказининг туман бўлимида мутахассис бўлиб ишлайман. Хўжайиним ҳам давлат ишида ишлайди. Ишдан бўш пайтларимизда эса оила аъзоларимиз билан биргаликда ўз томорқамизда меҳнат қиламиз. Ҳозирда ҳовлимизда 6 сотих томорқамиз ва қўшимча 12 сотих дала томорқамиз ҳам бор, - дейди Шахло Тангриева.\nГувоҳи бўлганимиздек, меҳнаткаш аёл оиласи билан яқинда дала томорқасидан ғаллани ўриб йиғиб олиб, ҳозирда шоли экишга тайёрлашяпти. Қолган қисмига помидор, бақлажон, бодринг, сабзи, картошка, булғор қалампири каби турли хил сабзавот ва полиз экинлари экилган. Ерга берган меҳри сабаб оиласи тўкинлиги таъминланаётган хонадон соҳиблари дастурхони тўкинлигини таъминлаши билан биргаликда етиштирган маҳсулотларини бозорга чиқаришади.\nТаъкидлаш жоизки, жойларда олиб борилган тарғибот ва ташвиқот ишлари самараси ўлароқ мазкур маҳалланинг ўзида 105 та хонадон соҳиблари “Ҳар бир оила – тадбиркор” Давлат дастури асосида томорқаларида иссиқхоналар қуриб, ерининг ҳар бир қаричидан унумли фойдаланишяпти.\nХоразмнинг иссиқ ва қуруқ иқлим шароитига қарамасдан, ёзнинг жазирама иссиғи, қишнинг қаҳратон совуғида ҳам қийналмасдан, келажаги учун меҳнат қиладиган, бу каби эзгу фазилатларни фарзандларига ҳам ўргатаётган меҳнаткаш ва фидоий хонадон соҳибларини барчага намуна сифатида кўрсатса, фаолиятларини тарғиб қилса арзийди.\nИшчи гуруҳнинг ҳудудлар бўйлаб олиб бораётган ўрганишлари давом этмоқда.\nХолмурод Сориев, Халқ депутатлари Нуробод туман Кенгашидаги O'zLiDeP депутатлик гуруҳи раҳбари2019-06-10 22:52:29\nОғир табиий шароитига қарамай, Хоразм диёрида халқни озиқ-овқат билан таъминлаш ишида жонбозлик кўрсатаётган фидойи тадбиркорларимиз, томорқачилармиз ишларига омад тилаймиз!


Улуғ ва муқаддас аёл | Jomboy.uz\nУлуғ ва муқаддас аёл\nThu, 07/03/2019 - 14:29\nTуманимизда Халқаро хотин-қизлар куни муносабати билан байрам тадбири ўтказилди.\nТадбирда туман ҳокими У.Назаров қатнашди ва йиғилганларни байрам билан табриклади.\nЎтган йили Президентимизнинг "Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида"ги фармони қабул қилинганди. Унга мувофиқ, фуқаролар ўзини ўзи бошқариш органларининг диний маърифат ва ахлоқий тарбия масалалари бўйича маслаҳатчиси лавозими тугатилди. Унинг ўрнида хотин-қизлар билан ишлаш ва оилаларда маънавий-ахлоқий қадриятларни мустаҳкамлаш мутахассиси лавозими жорий қилинди.\nЖамият ва давлат ҳаётида фаол ва ташаббускорлик кўрсатган, ўзининг самарали меҳнати билан оила фаровонлигига, оналик ва болалик муҳофазасига ҳисса қўшган аёллар учун "Мўътабар аёл" кўкрак нишони таъсис этилди.\nТадбир давомида алоҳида ўрнак кўрсатаётган хотин-қизларга фахрий ёрлиқ ва эсдалик совғалари топширилди.\n– Эътибор кишига янада шижоат бағишлайди, – дейди "Мўътабар аёл" кўкрак нишони соҳибаси Роҳила Рўзиева. – Аёлни, онани улуғлайдиган халқмиз. Қадим аждодларимиз ҳам аёл зотига эҳтиром кўрсатишган. Амир Темур бобомиз фаолияти бунга мисол. Бу эътибор, ғамхўрлик бугунги кунда ҳам давом этяпти.\nБайрам бир пиёла чой устида давом этди.\nШунингдек, туманда юз ёшдан ошган бир гуруҳ онахонларнинг хонадонига бориб, улар ҳолидан хабар олинди. Байрам совғалари топширилди.


Пессимист шамолдан нолийди, оптимист унинг тўхташидан умид қилади, реалист эса шамолга қарамасдан қанот ёзиб учади.\n10.05.2020 19:26 0 3699\nКоронавирус 07/05, 08:03\nНаҳотки коронавирусдан тузалган одамда иммунитет шаклланмаса?\nФранцияда коронавирусни даволаш сиёсий курашга айланди. Ким ғолиб бўлади?\nЁш ёки янги тадбиркорларнинг 5та хатоси\nНега стартаплар Америкада тўпланади?\nАмерикалик бизнесмен Ўзбекистоннинг Кремний водийсидаги элчиси бўлди\nВодийнинг газлари қаён кетди? № 2\nПрезидент фармони: Иккинчи жаҳон уруши қатнашчилари рағбатлантирилади\n«Даромадни турли молиявий инструментларга сармоя киритишдан бошлаганман…» — нуфузли Chevening стипендианти билан суҳбат\nБухорода «Солнце на вкус» фильмининг суратга олиш ишлари бошланди\n«Оёқдаги кишан»: Журналистлар ҳукуматдан ечим кутмоқда\nТошкентда болалар майдончасида 8 ёшли бола фожиали ўлим топди\n#коронавирус - 4600\n#Россия - 1508\n#Ўзбекистон - 2222\n#Тошкент - 1339\n#АҚШ - 2335\n#Самарқанд - 672\n#вакцина - 330\n#Фарғона - 387\n#Рамазон - 50


Тайсон Фьюри: «Уни бир қўлимда ҳам...\n22.08.2019 19:54 0 2176\nСупероғир вазнда собиқ жаҳон чемпиони Тайсон Фьюри WBA, IBF ва WBO йўналишлари чемпиони Энди Руисга қарши потенциал жанг олдидан ўз фикрлари билан ўртоқлашди, деб хабар берди «Prosports.kz».\n«Ҳаётда нималар кутиб турганини ҳеч қачон билмайсан, — дейди Фьюри Руис билан эҳтимолий жанг юзасидан. — Бироқ бир нарсани аниқ айтишим мумкин: мен мухлисларга Руисни бир қўлим билан уришим учун қайси қўлимни орқага олиб туришимни танлаши учун изн бераман. Чунки уни енгиш учун менга бир қўлим ҳам етади».\nЭслатиб ўтамиз, 14 сентябрь куни Невада штати, Лас-Вегасдаги «T-Mobile» аренасида 31 ёшли Фьюри Отто Уаллинга қарши жанг ўтказади.\nРуисга келадиган бўлсак, чемпион 7 декабрь куни супероғир вазнда собиқ чемпион Энтони Жошуага қарши жанг олиб боради.\nбокс Тайсон Фьюри супероғир вазн Энди Руис\nСпорт 11/06, 12:12\nТайсон қўлқопсиз жанг қилишдан қўрқдими?\nСпорт 07/04, 17:07\nСпорт 16/03, 10:20\nУч нафар ўзбек боксчиси IBF рейтингидан ўрин олди